Prve isplate egzistencijalne novčane pomoći za borce u oktobru – Radio Feral\n04/09/2019 04/09/2019 Mirza Musanovic\t0 Comments\n– Prema posljednjim podacima blizu 14.000 demobilisanih boraca je pokrenulo proceduru za dobijanje egzistencijalne novčane pomoći. Mi očekujemo da bi u prvoj godini primjene Zakona o demobilisanim borcima moglo da bude do 20 hiljada boraca sa egzistencijalnom novčanom pomoći, i naša procjena je da ne bi trebali preći tu cifru. To znači da će ova osigurana sredstva biti dovoljna, da nećemo morati umanjivati isplatni koeficijent – rekao nam je Bukvarević i dodaje:\n– Već prva rješenja stižu iz općinskih službi za boračko-invalidsku zaštitu. Očekujem da će to biti završeno na nivou federalnog ministarstva u najkraćem mogućem roku. I da će prema trezoru biti upućeno krajem septembra, a prve isplate u oktobru – rekao nam je Bukvarević.\n← BKC: Danas, u 19,00 sati, predstava za djecu „Miki Maus pravi haos“\nAkcija u Tuzlanskom kantonu: Tražili ribokradice, pronašli drogu i oružje →


Myrtha pools i VPSCG potpisali sporazum o saradnji - Vaterpolo i plivački Savez Crne Gore\nMyrtha pools i VPSCG potpisali sporazum o saradnji\nVeliko priznanje za Vaterpolo i plivački savez Crne Gore. Najtrofejniji crnogorski savez i jedna od najvećih kompanija u svijetu za proizvodnju bazena Myrtha pools, potpisali su dvogodišnji ugovor o saradnji.\nMyrta pools je strateški partner FINA (Svjetska asocijacija vodenih sportova), a ovim sporazumom, VPSCG je ušao u odabrano društvo u kome se nalazi preko 20-tak saveza ovog sporta, kao i neki od najvećih hotelskih lanaca Hilton, Merriott...\nPredsjednik VPSCG dr Đuro Marić je kazao da je ovo još jedno veliko priznanje za naš Savez.\n„Velika nam je čast što je jedna od najvećih kompanija za proizvidnju bazena u svijetu, prepoznala VPSCG kao dobrog partnera. Ovo je još jedna potvrda da je vaterpolo jedan od najboljih crnogorskih brendova, i da su naši sjajni rezultati, iz jedne male države, itekako praćeni i prepoznati u svijetu. Trudićemo se da opravdamo povjerenje koje nam je ukazano, i da će se nastaviti i u narednim godinama, na obostrano zadovoljstvo“, poručio je predsjednik VPSCG.\nDirektor Myrtha Pools SEE, Tomaz Bizajl je kazao da im je drago što je njihova familija uvećana za člana kakav je VPSCG.\n„Lijep dan u Crnoj Gori je označio i lijep povod za buduću saradnju između VPSCG i kompanije Myrtha. Drago nam je što smo imali priliku da potpišemo ugovor kojim VPSCG ulazi u našu familiju, i želimo da VPSCG nastavi da postiže vrhunske rezulatate kao i do sada i da bude velesila u vodenim sportovima uz pomoć novih objekata na teritoriji CG.”\nDejan Marković, predstavnik kompanije VAMAR doo iz Podgorice, koja je zastupnik i konsultant za Myrta pools-a za Crnu Goru, je prisutnima održao kratku prezentaciju i upoznao ih sa najnovijim mogućnostima i djelatnostima kompanije koju zastupa.


Korona virus, deca i Srbija: Zašto je sve više mališana obolelo i da li ih treba vakcinisati | Luftika\nU razmaku od nekoliko dana, obojica sinova Natalije Matijević dobila su pozitivan rezultat testa na korona virus.\nStariji ima deset, a mlađi sedam godina.\n„Jako sam se uplašila”, kaže Natalija za BBC.\n„Svi u porodici smo se zarazili, ali mlađi sin je bio najlošije jer se bolest iskomplikovala”.\nU Natalijinoj koži je sve više roditelja u Srbiji, kako raste broj dece među zaražene od korona virusa, što je za RTS potvrdio i profesor Vladislav Vukomanović, zamenik direktora Instituta za majku i dete Dr Vukan Čupić Beogradu.\nDugotrajni Kovid kod dece – „nema razloga za brigu”\nNovinari BBC-ja na srpskom su pokušali da od Ministarstva zdravlja Srbije i Instituta „Milan Jovanović Batut” u Beogradu dobiju odgovor na pitanje koliko je ukupno dece u Srbiji zaraženo koronom, ali do objavljivanja teksta nije stigao odgovor.\nU ambulantu sa kovid pacijentima sve se više javljaju oni koji još nemaju ličnu kartu, kaže za BBC infektolog Darko Nožić.\n„Deca masovno nisu vakcinisana, pa sada više obolevaju.\n„Najčešće je reč o lakšim slučajevima.\n„Ipak, ukoliko za tri dana simptomi ne prođu, roditelji treba da ih odvedu kod lekara i da ih testiraju”, preporučuje Nožić.\nDoktor Aleksandar Stojanović iz Doma zdravlja Palilula izjavio je početkom septembra za RTS da se beleži konstantan porast broja ljudi koji se javljaju u kovid ambulante, a da ima i sve više dece.\n„Reč je o deci koja su najčešće bila na letovanjima, nisu vakcinisana, razboljevaju se i prenose zarazu na ukućane.\n„Obolevaju i ljudi sa obe primljene doze ali na sreću oni nemaju težu kliničku sliku”, rekao je Stojanović za RTS.\nDeset do 12 odsto onih koji su dobili pozitivan test na Kovid-19 u Nišu je uzrasta između deset i 19 godina.\nDo sredine septembra, u novosadskim školama je potvrđeno 380 slučajeva zaraze među decom, dok je u Kragujevcu početkom meseca u jednom danu u ambulanti registrovano 30 zaraženih mališana.\nBroj zaraženih, hospitalizovanih i preminulih u Srbiji ponovo je visok – danima unazad broj novih slučajeva kreće se oko 7.000, dok je prema zvaničnim podacima do sada umrlo više od 7.800 ljudi, a u bolnicama je sve više ljudi na lečenju.\nDa je situacija sve ozbiljnija, pokazuje i nova odluka Ministarstva prosvete Srbije da epidemiološke mere uvedene za učenike viših razreda osnovnih škola, kao i srednjoškolce o onlajn i kombinovanoj natavi, ubuduće može da važi i za učenike nižih razreda osnovnih škola.\nSa početkom školske godine, i u svetu se povećao broj dece koja su obolela od korona virusa.\nTako je u Sjedinjenim Američkim državama u prvoj nedelji septembra broj obolele dece povećan za 240 odsto u odnosu na nedelju na početku jula ove godine, podaci su Udruženja pedijatara Amerike.\nBroj obolele dece u Indiji se povećao od marta, kada su dva odsto od broja zaraženih bili mlađi od 18 godina.\nPoslednja istraživanja pokazuju da je taj procenat popeo na sedam odsto.\nIako ima onih koji kažu da je Delta soj korona virusa zarazniji, stručnjaci su uglavnom saglasni da je mali rizik da se deca ozbiljno razbole od virusa.\n„Kako raste broj zaraženih u zajednici, doći će do malog povećanja broja dece sa Kovidom-19, ali velika većina dece i mladih nema simptome ili ima samo blagu bolest”, izjavio je profesor Rasel Viner, predsednik britanskog Kraljevskog koledža za pedijatriju i zdravlje dece.\nPrehlada ili korona\nDa se Natalija nije prva razbolela, kaže da bi bila ubeđena da deca samo imaju prehladu.\nPokušala da je da se izoluje u drugu sobu, ali u malom stanu to i nije lako izvesti.\n„Kada sa decom prođete deceniju prilagođavanja na vrtić, školu i park, naviknete se na stalne prehlade, kijavicu, curenje iz nosa”, kaže ona.\n„Zato često ne možete da razlikujete da li je u pitanju virus ili nešto drugo”.\nIpak, kada su dečaci dobili i temperaturu, Natalija je celu porodicu povela na testiranje i svi su dobili pozitivne rezultate testa na korona virus.\n„Otišli smo u pedijatrijsku ambulantu, sećam se, bio je praznik i nije bilo gotovo nikoga”, kaže ona.\n„Bilo je malo sablasno, verovatno mi je tako više zbog straha delovalo”.\nSa sličnim simptomima, kijavice, curenja nosa, bola u sinusima, glavobolje i temperature sa decom dolaze i drugi roditelji, kaže infektolog Darko Nožić, koji mesecima radi na kovid odeljenjima ambulanata.\n„Po pravilu mi dolaze deca koja nisu vakcinisana”, kaže Nožić.\n„Često se zaraze u školi ili vrtiću, a povremeno se dešava da dođu cele porodice sa korona virusom”.\nRizik od dugotrajnog kovida kod dece mnogo je manji nego što su mnogi pribojavali, rekli su vodeći britanski stručnjaci za zdravlje dece. Posle najveće svetske studije, istraživači, predvođeni Univerzitetskim koledžom u Londonu, rekli su da su „umireni”.\nDeca i adolescenti imaju najčešće blaži oblik korona virusa u poređenju sa odraslima, podaci su Svetske zdravstvene organizacije. Oni su rekli i da neka deca mogu imati gastrointestinalne simptome poput dijareje ili povraćanja, ali su oni obično blaži. Većina dece ima asimptomatsku infekciju, što znači da nemaju nikakvih simptoma, dodaju iz SZO.\nRizik od teške bolesti ili umiranja je kod dece izuzetno nizak, pokazalo je istraživanje naučnika sa Univerziteta u Londonu, Bristolu, Liverpulu i Jorku. Prema ovim podacima, dvoje od milion dece umrlo je od korona virusa, dok je jedno od 50.000 bio primljeno u bolnicu.\nZebnja zbog neznanja\nStrah je glavna razlika između dijagnoze korona virusa i obične respiratorne bolesti koju mališani često dobijaju.\n„Ta oznaka – korona virus – je ono što roditelje izbezumi, jer ne znaju šta da očekuju”, prepričava infektolog Darko Nožić sopstveno iskustvo sa roditeljima zaražene dece.\nZato je, dodaje Nožić, potrebno da „doktori izdvoje vreme da im sve objasne, pogotovo podatke da jako malo dece završi sa težim oblicima bolesti i da ona najčešće prođe u roku od nekoliko dana”.\nIpak, Natalijin mlađi sin našao se među manjim brojem dece kod kojih se pored korona virusa posle nekoliko dana razvila i dodatna bakterijska infekcija.\n„Mlađi sin ima česte opstrukcije pluća, jer ima nedostatak imunoglobulina, što smo od ranije znali”, kaže ona.\n„Baš iz tog razloga mi je bilo najbitnije da antibiotici urade posao i da pobedi virus”.\nKada je posle sedam dana lečenja saznala za dodatnu infekciju, kaže da joj nikako nije bilo svejedno.\n„Doktor nas je uveravao da je sve pod kontrolom i da je samo potrebno da nastavi terapiju još sedam dana”, priča Natalija.\nPranje ruku u školama je jedna od najčešćih preporuka\nVakcinacija dece – da ili ne\nKako su Natalijini sinovi mlađi od 12 godina, oni nisu ni mogli da budu vakcinisani, jer je u Srbiji odobrena imunizacija samo dece starije od 12 godina.\nPrema podacima od sredine septembra, do sada je u Srbiji vakcinisano 5.000 dece uzrasta od 12 do 17 godina.\n„To je nedovoljno i potrebno je raditi na promociji imunizacije i edukaciji stanovništva”, rekao je 15. septembra pedijatar iz Tiršove Goran Vukomanović.\n„Bezbednost vakcine je dokazana i pre početka njene primene, a do sada su već milioni dece u svetu primili vakcinu, dok se njena delotvornost pokazala na najvišem nivou”.\nNatalija kaže da decu iz njenog okruženja ili sinovljeve drugove iz škole i vrtića masovno nisu testirali na korona virus kada su roditelji oboleli.\n„Iz vrtića su nam uvek prenosili da su roditelji zaraženi, a decu je malo ko testirao”, kaže ona.\n„Mislim da je to greška jer sam na našem slučaju videla da je veoma bitno ispratiti njihovo zdravstveno stanje”.\nDoktor Vladislav Vukomanović rekao je za RTS da su uglavnom simptomska ili sa veoma blagim simptomima, ali da treba voditi računa i o novom talasu gripa, koji može da se pomeša sa Kovidom-19.\nSlično kaže i dr Goran Stevanović, direktor Infektoloke klinike u Beogradu, upozoravajući na potencijalni „sudar” korona virusa i sezonskog gripa.\n„Očekujemo, jer se to pokazalo kao pravilo, da kada je sezona bila blaga, kao što je bila prošle godine, da za njom ide jači udar influence”, rekao je on.\nJedan od razloga zašto se deca ne vakcinišu protiv korona virusa je taj što je za one koji se zaraze malo je verovatno da će se ozbiljno razboleti, kažu stručnjaci.\n„Na sreću, jedna od retkih dobrih stvari u vezi s ovom pandemijom je to što su deca veoma retko ozbiljno pogođena”, rekao je profesor Adam Fin iz britanskog Komiteta za vakcinaciju.\n„Deca u određenoj meri prenose kovid, iako sami retko pate od te bolesti.\n„Ako im ponudite vakcine, izlažete ih riziku od mogućih nuspojava – tako da im zaista mora biti značajna korist, a ne samo indirektna zaštita odraslih od Kovida-19 “, rekao je on.\nJedna potencijalna korist vakcinisanja dece je to što bi mogla spasiti živote drugih ljudi.\nSvake godine neka deca u Britaniji starosti od dve do oko 12 godina dobijaju sprej za nos protiv gripa, a jedan od razloga je zaštita baka i deka.\nStručnjaci smatraju da bi i vakcine protiv kovida moglo da doprinese kolektivnom imunitetu – tada se virus bori da se širi jer je veći broj ljudi zaštićen.\nPogledajte video: Sve o Delta soju korona virusa\nZa ugroženu kategoriju dece – vakcina\nJedna od najtežih nedelja u Natalijinoj porodici bila je ta kada su shvatili da mlađi sin mora dodatno da se leči jer je dobio i infekciju zajedno sa korona virusom.\n„Nekako smo preživeli u kući tu nedelju i sinu je vrlo brzo bilo bolje”, kaže ona.\nKada se seti tih dana, kaže, da nije sigurna ni da li je o nečemu specifičnom razmišljala već je „samo čekala da vidi da bolje izgleda i da dobije dobre rezultate krvi”.\nDoktor Darko Nožić apeluje na roditelje da posebno vakcinišu decu za koju znaju da su ugroženim kategorijama i od ranije imaju neke bolesti.\n„Ne treba misliti o tome tek kada bolest uznapreduje, ali to naravno važi za stariju decu”, kaže Nožić.\nPolazak u školu i semafor model\nŠkolska godina u Srbiji za osnovce i srednjoškolce počela je 1. septembra, a većina đaka se vratila u klupe.\nMinistar prosveta Branko Ružić je uoči početka godine najavio uvođenje semafor modela nastave i redovno praćenje razvoja epidemiološke situacije.\nĐaci su u obavezi da nose maske dok razgovaraju ili odgovaraju.\nNarandžasti – kombinovani model, na početku je važioza učenike sedmog i osmog razreda, kao i za srednjoškolce, ali je kasnije primenjen i na mlađe.\nNastava se u tom slučaju odvija na daljinu.\nNa dan prvog septembra u Srbiji je bilo 3.346 novozaraženih, a 22. septembra je iznosio 7.201.\nU prvoj nedelji je onlajn ili kombinovana nastava bila uvedena u pet opština, da bi sredinom septembra ona bila na snazi u više od 40 mesta u Srbiji.\nRužić je u drugoj nedelji septembra najavio i mogućnost testiranja dece u školama, ali je istakao da bi ona mogla da bude samo uz saglasnost roditelja ili zakonskih staratelja.\nDodao je da to još nije moguće uraditi, jer postoji otpor roditelja.\nStudenti i korona virus\nPrema istraživanju Studentske poliklinike u Beogradu, među 500 ispitanika koji su došli sa simptomom korona virusa, najviše je onih iz Beograda, a gotovo 80 odsto njih je nevakcinisano, rekla je za RTS doktorka Mila Paunić iz te zdravstvene ustanove.\n„Istraživanje će nam pomoći da dobijemo podatke o tome koliko je studenata koji su se vakcinisali, a zarazili su se do onih koji nisu vakcinisani.\n„Vakcinisani studenti u 97 odsto slučajeva imaju laku ili srednjetešku kliničku sliku”, navodi Paunić o istraživanju koje je urađeno od 1. jula do 20. septembra ove godine.\nViše je pozitivnih devojaka nego mladića.\nNajviše je onih koji ne znaju gde su se zarazili – skoro trećina, pokazuje istraživanje.\nPrikupljeni podaci ukazuju na to i da su studenti mahom birali vakcinu proizvođača Fajzer vakcinu – skoro 70 odsto, dok se 29 odsto anketiranih opredelilo za kinesku Sinofarm.\nČešće su se zaražavali oni koji su primili Sinofarm vakcinu, dodala je Paunić.\nNa vakcinaciju apeluju i iz Udruženja pedijatara Srbije, ali kada je reč i o dosadašnjoj obaveznoj imunizaciji.\n„Smanjenje stope obuhvata dece obaveznom vakcinacijom tokom pandemije Kovida-19 preti da uzrokuje novu ozbiljnu javno-zdravstvenu krizu i ugrozi živote dece u većoj meri nego Kovid-19″, kažu iz Udruženja.\nIz Udruženja apeluju i na roditelje da vakcinišu decu redovnim i obaveznim vakcinama u vreme pandemije, jer su u tom slučaju deca dvostruko ugrožena.\n„Poslednji podaci kojima se na teritoriji Srbije raspolaže pokazuju da je stopa obavezne vakcinacije protiv morbila u Srbiji opala za 25 do 30 odsto”, kažu iz Udruženja.\n„Stanje je blizu alarmantnog, pa dete koje se rodi danas ima svega 20 odsto šansi da do svoje pete godine primi sve globalno preporučene vakcine”.\nZahvaljujući vakcini protiv boginja broj smrti u svet je od 2000. do 2018. smanjen za 73 odsto, podaci su ovog Udruženja.\nŠta do sada znamo o imunizaciji dece u Srbiji\nRoditelji koji žele da se njihovo dete vakciniše, nema potrabe da ga prijavljuju putem sajta e-Uprave niti da najavljuju dolazak, rečeno je u julu za BBC iz lokalnih domova zdravlja u Nišu i Zrenjaninu.\nDovoljno je da dete na vakcinalni punkt dovedu roditelj ili staratelj.\nDeca starija od 16 godina mogu da se vakcinišu na bilo kom punktu za vakcinaciju odraslih.\nZa uzrast od 12 do 15 godina vakcinacija se obavlja u okviru Službe za zdravstvenu zaštitu dece i školske dece pri domovima zdravlja, a roditelji mogu da pribave saglasnost pedijatra na licu mesta.\nFajzer je u Srbiji trenutno jedina vakcina koja je odobrena za upotrebu kod dece.\nOdobrenje je početkom juna izdala Agencija za lekove i medicinska sredstva, i to kod dece uzrasta od 12 do 15 godina.\nVakcinacija dece u svetu\nDeca od 12 do 15 u Velikoj Britaniji počela su sredinom septembra 2021. da primaju vakcinu Fajzer. U celoj zemlji se učenici koji idu u školu savetuju da dva puta nedeljno kod kuće rade test na korona virus\nU Danskoj (deca od 12 do 15 godina) i u Španiji (deca od 12 do 19 godina) vakcinisan je veći deo dečije populacije najmanje jednom dozom\nVakcinacija u Francuskoj ide brzo, oko 66 odsto dece od 12 do 17 godina primilo je do sada jednu dozu vakcine, a 52 odsto je vakcinisano u potpunosti\nOd oktobra u ovoj zemlji kovid propusnice (sanitarne propusnice) biće potrebne i mlađima od 18 godina, što znači da će tinejdžeri morati da pokažu dokaz o vakcinaciji ili negativan test na korona virus, kako bi ušli u bioskope, muzeje, restorane i tržne centre\nNaučni savet je u junu u Nemačkoj preporučio vakcinaciju za decu staru od 12 do 15 godina koja imaju zdravstvenih problema. Ali u avgustu je Delta soj počeo brzo da se širi, pa je vakcinacija preporučena i za ostale, odnosno i za tinejdžere čije zdravlje nije narušeno\nVakcinacija za decu od 12 do 15 godina, koja imaju plućne bolesti, astmu ili im je zdravlje narušeno proručena je i u Švedskoj\nU Norveškoj, koja nije deo Evropske unije, preporučena je vakcinacija dece od 12 do 15 godina jednom dozom, a odluka o davanju druge, biće doneta kasnije\nKuba je prva zemlja na svetu gde je počela vakcina dece od dve godine i starije\nPredsednik Venecuele Nikolas Maduro izjavio je da od oktobra u toj zemlji počinje vakcinacija dece i mladih od tri do 18 godina, dok je manje od 12 odsto stanovništva vakcinisano protiv korona virusa


Dijamant Expert posni margarin za peciva, torte i kolače 250g cena akcija Srbija\nDijamant Expert posni margarin za peciva, torte i kolače 250g cene\ncena 66,00 din | prodavnica (1)\nTrenutno nemamo slike za Dijamant Expert posni margarin za peciva, torte i kolače 250g\nDijamant classic posni stoni margarin za sve namene 250g\nVital Prijatno laki posni margarin 255g kutija\nEPonuda nije internet prodavnica već Vam omogućava da brzo i lako nađete Dijamant Expert posni margarin za peciva, torte i kolače 250g po najjeftinijoj ceni. Naš cilj je da kupci budu što bolje informisani o ponudi Dijamant Expert posni margarin za peciva, torte i kolače 250g na tržištu Srbije. Vrlo lako nalazite željeni proizvod za kategoriju Margarin cene, ne morate da lutate od sajta do sajta za Dijamant Margarin, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Dijamant Expert posni margarin za peciva, torte i kolače 250g sa PRODAVCEM. EPonuda ne može da garantuje potpunu tačnost specifikacije i slika za Dijamant Expert posni margarin za peciva, torte i kolače 250g. Pre kupovine, podatke za Dijamant Expert posni margarin za peciva, torte i kolače 250g proverite na sajtu PROIZVOĐAČA.


Beta 12. avgusta 2020. 17:10\nGradjanski aktivista, student Milan Vujić (22) pušten je na kućno lečenje, nakon operacije lica i glave kojoj je bio podvrgnut nakon što ga je u Novom Sadu tukao jedan takodje 22-godišnjak, protiv koga je policija podnela krivičnu prijavu za nanošenje teških telesnih povreda.\nVujić je za agenciju Beta izjavio da je „pušten kući i da se dobro oseća, ali da mu šalju fotografije na kojima mu prete“.\nNeke od pretećih i uvredljivih poruka koje su Vujiću upućene preko društvenih mreža su: „To ti se desi kad pljuješ po Srbiji za 500 dolara“, „Sreća, bio jedan udarac, inače bi te sklapali ko lego-kockice“, „Dobio mali konačno bubanje“.\nMilan Vujić je u nedelju uveče prebijen u Novom Sadu, a uspešno je juče operisan u Kliničkom centru Vojvodine.\nOn je ranije rekao da napadača poznaje još iz detinjstva, ali da ne zna šta je bio motiv za napad.\nNaveo je da napadač ima veze sa izbornom listom „Istina – Adaviera – Ivana Vujasin“, koja je učestvovala na lokalnim izborima u Novom Sadu, kao lista nacionalne manjine.\n„Ne znam, možda sam nekada u prošlosti negde napisao nešto ironično zato što su ti ljudi išli na izbore kao manjinska lista, iako je očigledno da nisu nacionalna manjina“, rekao je Vujić i dodao da to svakako ne može da bude opravdanje za brutalni napad na njega.\nVujić je za Betu u nedelju uveče ispričao da se vraćao sa treninga biciklom i da je u jednom momentu, dok se nalazio na Bulevaru Evrope, neko iz automobila počeo da mu trubi i da mu govori: „Stani, stani!“\n„Stao sam i muškarac je počeo da viče ‘šta si to pisao po Tviteru’ i udario me je jako pesnicom u slepoočnicu, nakon čega sam pao i udario glavom o asfalt”, rekao je Vujić.


September 16, 2020 - Rezidencija\n,,Hrvatska neće podržati jednostrane revizije Dejtona”\nSrpski član Predsedništva BiH Milorad Dodik razgovarao je u Zagrebu sa predsednikom Hrvatske Zoranom Milanovićem. Kabinet hrvatskog predsednika je posle sastanka saopštio da Hrvatska „neće podržati inicijative u smeru jednostrane revizije Dejtonskog sporazuma koje bi ugrozile mir i stabilnost u BiH i jugoistočnoj Evropi“. Dodik i Milanović su razgovarali o situaciji u Bosni i Hercegovini […]\nKosovski premijer Avdulah Hoti izjavio je da bez uzajamnog priznanja sa Beogradom nema potpune ni ekonomske normalizacije, najavljujući sledećih meseci nova priznanja jednostrano proglašene nezavisnosti Kosova. Na tribini u Prištini posvećenoj procesu dijaloga Hoti je rekao da bez uzajamnog priznavanja sa Srbijom nema potpune ekonomske normalizacije. Rezultat bi trebalo da bude rešenje pitanja nepriznavanja nezavisnosti […]


Slađana Milošević, najnovije vesti - Naslovi.net\nSlađana doživela brutalno porodično nasilje! Nakon što je pretukao 19 godina mlađi partner pop diva progovorila o novoj…\nPevačica Slađana Milošević doživela je brutalno porodično nasilje od strane svog partenera zbog čega je završila na sudu. Na zakazanom suđenju ove godine odbila je da svedoči protiv partnera Igora S, koji se sumnjiči da je bio nasilan prema… »\nPrva sam javila da je sloba pao! Slađana Milošević otkrila dramatične momente u noći 5. oktobra bili smo na balkonu do…\nPevačica Slađana Milošević već decenijama privlači pažnju javnosti. Nedavno je bila inspiracija poznatom modnom kreatoru, a o svom životu i radu govorila je u "Pulsu Srbije" na Kurir televiziji. Ona se prisetila i petooktobarskog prevrata, čiji… »\nNOVI SAD - Večeras je u Muzeju Vojvodine otvoren jesenji Serbia Fashion Week (SFW). Otvaranju je prisustvovala i pokrajinska sekretarka za kulturu Dragana Milošević. Otvaranje ove prestižne modne manifestacije obradovalo je sve ljubitelje mode ali i… »\nFoto Promo Specijalna gošća na reviji biće jugoslovenska rok princeza Slađana Milošević, čija su posebnost i jedinstveni stil inspirisali Emerika da u novu kolekciju uvrsti kreaciju koju će na modnoj pisti predstaviti upravo naša pevačica. Biće… »\nMarinin dar da prozre u ljudsko biće je bio izuzetan\nMarina je uspela da napravi ono što se u baroknoj muzici prvi put otkrilo, a to je doktrina afekcije – kada se emocija teksta vezuje sa emocijom tona. Slog se vezuje za ton, a reč za muzičku rečenicu. Vi ne čujete u tom tonu, u toj muzici reči… »\nSlađana Milošević na otvaranju „Serbia Fashion Week“ - a\nPovratak revijama uživo, „Serbia Fashion Week“ obeležiće spektakularnim otvaranjem za koje je pripremio iznenađenja u kojima će sigurno uživati svi ljubitelji mode i dobrog stila. Osamnaesto izdanje „Serbia Fashion Week“-a otvara revija… »\nSlađana Milošević o Marini Tucaković: Mi smo nastale zajedno\nTekstopisac Marina Tucaković preminula je danas u 68. godini života, potvrdio je za Nova.rs njen sin Milan Laća Radulović. Od nje se oprostila i umetnica Slađana Milošević, koja govori za Nova.rs da su se njih dve poznavale i pre nego su postale… »\nTužna sudbina u srce dirnula\nVesti online 03.09.2021\nNakon što je posredstvom “Vesti” saznala za tužnu sudbinu desetoro dece iz Broda u Republici Srpskoj, koja su prerano ostala bez majke Biljane Kokić, naša plemenita čitateljka Jestira Gavrilović iz Ofenbaha nije mogla da sedi skrštenih ruku… »\nDanas pre 3 satajoš 13 povezanih


Predstavnici Svetske banke predstavljaju redovno istraživanje o ekonomskim parametrima u zemljama regiona.\nSvetska banka je danas predstavila redovno istraživanje o ekonomskim parametrima u zemljama regiona - Srbiji, Crnoj Gori, BiH, Albaniji, Makedoniji i Kosovu.\nKao i u 2014. Srbija će i u ovoj godini biti jedina zemlja u regionu, koja će prema izveštaju Svetske banke imati negativan negativan ekonomski rast od 0,5 odsto, dok će prosek regiona biti 1,3 odsto u plusu.\nNa negativan rast su, pre svega uticala velike poplave, ali i smanjenje izvoza Srbije, smanjenje domaće potrošnje i državnih investicija, veliki procenat nenaplativih kredita, koji je iznad 20 odsto, kao i slaba zaposlenost, izjavila je na današnjem predstavljanju izveštaja regionalni ekonomista Svetske banke Galina Vinslet:\n"Fiskalni deficit je smanjen u mnogim zemljama, iako je u proseku regiona fiskalni deficit povećan na 4,2 odsto bruto domaćeg proizvoda. Srbija, nažalost predvodi region sa deficitom od 7,9 odsto BDP-a. Takođe je povećan javni dug u Albaniji, Crnoj Gori i Srbiji na 16 odsto."\nGovoreći o recesiji srpske ekonomije u protekloj godini, glavni ekonomista Svetske banke za Srbiju Lazar Šestović je ukazao da su u drugoj polovini 2014. sve komponente BDP-a bile negativne, jer je industrijska proizvodnja zabeležila veliki pad, prvi put pad je ostvaren i u sektoru usluga, a čak je i izvoz počeo da opada zbog smanjenja proizvodnje kragujevačkog Fijata i Elektroprivrede Srbije.\nIpak, kako je ocenio Šestović, postoje mogućnosti da se Srbija vrati na putanju na kojoj je bila pre ekonomske krize 2009. godine:\n"Upravo je u toku taj dugo očekivani proces završetka restrukturiranja javnih, državni i društvenih preduzeća. To može da da dosta pozitivnih efekata i dosta može da pomogne da se rast vrati na one brojke koje smo imali od tri, četiri, pet procenata pre krize."\nPo rečima Šestovića u drugoj polovini 2014-te godine značajno povećan pritisak na dinar, pa je Narodna banka Srbije morala da interveniše i devizne rezerve su smanjene za 2,1 milijardu evra, od čega je 1,6 milijardi otišlo na odbranu vrednosti dinara na međubankarskom tržištu.


Ski instruktor Milan Petrović - ski škola na Kopaonik\nMilan Petrović – ski instruktor\nje rođen jula 1995. godine u Raškoj. Skijanjem se bavi od svoje treće godine, krenuvši iz škole skijanja, preko ski kluba, pa do instruktora skijanja. Višestruki je prvak Srbije u veleslalomu i licencirani ski instruktor od osamnaeste godine. Poseduje ISIA licencu za rad izdatu i overenu od strane Skijaškog saveza Srbije. Sa svojim kolegama i pre svega prijateljima iz škole u kojoj radi (i iz ostalih škola skijanja) uspešno već 4 godine obučava polaznike ski škole.\nKvalitetan rad, kao i ogromno zalaganje u radu daje rezultat da polaznik ski škole bude ponosan na svoje umeće u skijanju i da oseti sigurnost u sebi i svom skijanju. Iskoristite kvalitet i iskustvo i unapredite Vaše tehnike skijanja. Skijanje se najbolje uči kada se uči na pravi način, od samog početka, sa profesionalnim instruktorom.\nčine naš porodični tim\n2 časa skijanja\nO ski centru Kopaoniku\nKopaonik kao najveći skijaški centar Srbiji, sa odlično pripremljenim stazama pruža neizmerno uživanje svim kategorijama skijaša, od početnika do skijaša vrhunskih sposobnosti. Skijaški centar Kopaonik prostire se na oko 55 km staza i skijaških puteva uređenih za alpsko i nordijsko skijanje. Za ljubitelje noćnog skijanja u samom centru skijališta osvetljena je staza “Malo Jezero”. Osim toga, za najmlađe skijaše i sve druge početnike, koji prave svoje prve skijaške korake, postoji obezbeđen prostor „ski vrtića“ sa pokretnom trakom i karusel koja olakšava da se ovlada osnovnim skijaškim veštinama.\nKopaonik raspolaže sa preko 50 kilometra uređenih alpskih staza od čega su 6 FIS staze za slalom i veleslalom. Staze opslužuje sistem od 24 žičare ukupnog kapciteta preko 33 000 skijaša na čas što ga svrstava u red najvećih skijaških centara u ovom delu Evrope. Centar raspolaže sa 3 šestoseda, 7 četvoroseda (4 isklopiva – 6 600 skijaša na čas i 3 obična – 4 200 skijaša na čas), 2 dvosedešnice, 2 ski lifta tipa sidro, 8 ski liftova tipa tanjir i 3 vezna ski lifta. Od staza raspolaže sa 15 lakih, 10 srednjih i 7 teških staza.\nOno što je veoma značajno napomenuti je da su sve staze međusobno povezane i udaljene nekoliko desetina metara od centralnog kompleksa hotela. Za hotele, apartmane, vikendice i ostale smeštene kapacitete koji su udaljeni od polaznih stanica žičara postoji nekoliko privatnih prevoznika koji redovono saobraćaju do početnih stanica žičara.


NUNS i NDNV: Martinović proglasio Sejdinovića neprijateljem države – NovostiDana.rs\n„Martinović je, krijući se iza poslaničkog imuniteta zloupotrebio skupštinsku govornicu i poslao veoma opasnu poruku kojom je Sejdinovića proglasio neprijateljem države“, navodi se u saopštenju.\nMartinović je za Sejdinovića juče u Skupštini Srbije, izmedju ostalog, rekao da „ne želi dobro svojoj državi“, da ljudi poput njega žele da „unesu strah i nemir kod gradjana“ i da „širi paniku i dezinformacije“.\n„Takve poruke najviših državnih zvaničnika vidimo kao najavu državnog terora prema neistomišljenicima, prema novinarima i drugim javnim ličnostima koji se usude da kritički analiziraju vladajuću strukturu“, naveli su NUNS i NDNV.\n„Upozoravamo i da institucije u Srbiji, nažalost, nisu u stanju da štite demokratski poredak i vladavinu prava, već da su se stavile u službu vladajuće stranke.\nTo se, izmedju ostalog ogleda i u tome što brojne pretnje i napadi na novinare u Srbiji prolaze nekažnjeno, a često su i podstrekivane od najviših predstavnika vlasti“, ocenjuje se u saopštenju.\n„Novim beskrupuloznim napadom na predsednika NDNV-a Martinović je, nažalost, potvrdio strepnje novinarskih i medijskih udruženja da je vlast krenula u otvoreni obračun sa novinarima i medijima koji imaju kritički odnos prema njoj“, ocenjuje se u saopštenju novinarskih udruženja.\nPodsetili su da je pre nekoliko dana funkcioner Bezbednosno-informativne agencije Marko Parezanović izjavio je da su „najveća pretnja Srbiji strani agenti koji deluju u medijima, nevladinim organizacijama i opozicionim strankama“, a koju je i predsednik Srbije Aleksandar Vučić „posredno potvrdio konstatujući tek da oni ‘nemaju uticaj u srpskom društvu'“.\nU saopštenju se podseća da su novinarska i medijska udruženja okupljena u Timu za dijalog zahtevala od Koordinacionog tela Vlade Srbije za saradnju sa medijima izmedju ostalog i da predstavnici vlasti hitno prestanu da prozivaju, vredjaju, omalovažavaju i diskriminišu novinare i ugrožavaju njihovu bezbednost.\nSаvez zа Srbiju u Boru: Vrаtiti grаdjаnimа nаcionаlne resurse prodаte po preniskoj ceni


Nova ponuda Zekstra-Delte radnicima Boske | SWOT\n“Ranije je prijedlog novog vlasnika bio da se radnicima isplati 70 odsto potraživanja i prekine radni odnos. Mi smo za ovu i prošlu godinu predložili isplatu 90 odsto potraživanja, i na kraju smo postigli kompromis da to bude 80 odsto. Radnicima će se povezati radni staž, penziono i zdravstveno osiguranje. Imaće prava da se, po osnovu tehnološkog viška, prijave na Zavod za zapošljavanje i ostvaruju svoja zakonska prava”, pojasnio je Savanović.\nNakon sastanka predstavnika Sindikalne organizacije Robne kuće “Boska” i Konzorcijuma “Zekstra – Delta” u Banjaluci, Savanović je rekao da će se svaki radnik pojedinačno izjasniti o ovom prijedlogu, a oni radnici “Boske” koji prihvate ponuđene uslove potpisaće sporazum kojim se odriču tužbi protiv ovog preduzeća za dosadašnje neizmirene obaveze.\nRadnici će se ugovorom obavezati i da su time u potpunosti namireni i da odustaju od dodatnih zahtjeva.\nU “Boski” je zaposleno 235 radnika koji nisu primili 25 plata, nije im uplaćivan topli obrok, naknada za prevoz, niti doprinosi za socijalno i penzijsko osiguranje.\nKonzorcijum “Delta-Zekstra” kupio je oko 58 odsto akcija “Boske” za tri miliona evra. Privatizacionim ugovorom obavezao se i na investicije u istom iznosu, te izmirenje svih obaveza “Boske” koje prelaze 13 miliona KM.


Slobodno srpski sa Pavlom Dimitrijevićem | Biro za društvena istraživanja\nSlobodno srpski sa Pavlom Dimitrijevićem\nU 191. emisiji Slobodno srpski gostovao je direktor Biroa za društvena istraživanja (BIRODI) u Beogradu Pavle Dimitrijević. U intervjuu Budimiru Ničiću on je rekao da su po istraživanju koje je sprovela ova organizacija najveća dostignuća Briselskog sporazuma iz aprila 2013. godine održavanje izbora na celoj teritoriji Kosova, odnosno formiranje lokalnih samouprava na severu Kosova, kao i integracija srpskih bezbednosnih snaga u kosovsku policiju.\nS druge strane, Dimitrijević, kao najveće probleme, navodi netransparenost tog procesa, “što se to predstavlja kao tajna i što uvid u to imaju samo predstavnici vlasti I u Beogradu, ali i u Prištini”. Problem predstavlja i nejasno definisanje pojedinih odredbi Sporazuma koje svako tumači na svoj način.\nDirektor BIRODI-a navodi da pravni sistem Srbije ne poznaje Briselski sporazum. “Jedino što se u Briselskom sporazumu, kad je Srbija u pitanju, može nazvati legalnim jeste to što je Skupština Srbije usvojila izveštaj Vlade o tehničkim pregovorima sa Prištinom koji uključuje i Briselski sporazum, kao i činjenica da su mediji to predstavili kao usvajanje Briselskog sporazuma u Skupštini Srbije”, što, po njegovim rečima, nije baš formalno pravno tako. “Postoji i ono što se zove rešenje Ustavnog suda koji se izuzeo iz nadležnosti da odlučuje o tome da li je Briselski sporazum u skladu sa Ustavom Srbije ili nije, ali je tu bitno to što je taj sporazum okarakterisan kao politički sporazum i da jedino što se može ocenjivati, da li je to protivustavno ili ne, je sama realizacija Briselskog sporazuma”.\nDimitrijević je kazao da Briselskim sporazumom proces “klizi” ka nečemu što apsolutno ne znači da će država Srbija biti prisutna na prostoru Kosova, osim kad je u pitanju finansiranje određenih stvari. “Svakako da Briselski sporazum vodi ka ukidanju srpskih institucija I zaokruživanju kosovskog pravnog sistema kako na severu, tako i u ostalim delovima Kosova”.\nAdmin @ 09.02.2015


Uspomena: Srpski piloti i vojnici pored aviona „dornier“ u Kraljevu\n- Fotografije Geringa s pilotima dobio sam od porodice kapetana Milana Dira, komandanta vazduhoplovne baze u Kraljevu, koga su Nemci streljali 1941. godine. Posle obuke radnika u Nemačkoj, u fabriku aviona su 1938. godine dopremljene mašine, s kojima je došlo i 20 nemačkih projektanata. Zvanično je prvi „dornier DO 17“ izašao iz fabričke hale u oktobru 1939. godine. Fabrika je doživela toliki procvat da tih godina nisu mogli da nađu ljude koji bi radili u njoj. Pred početak rata norma je bila da se na svake tri nedelje sklopi po jedan avion - kaže za „Blic“ Radovanović.


Zinedin Zidan je najavio odlazak sa klupe, sa Ramosom ili Varanom neće biti nastavljena saradnja, Real bira između Mbapea i Halanda\nDanas je Španijom odjeknula vest da Zinedin Zidan napušta redove madridskog Reala po završetku sezone. Iako mu ugovor ističe za godinu dana, već je navodno obavestio igrače o svojoj odluci, pa će po svemu sudeći u narednu takmičarsku godinu Blankosi ući sa novim šefom struke. Pred Kraljevskim klubom je vruće leto, očekuju se brojne >> Pročitaj celu vest na sajtu MozzartSport.com << promene, a konačno bi u Madrid mogla da stigne i nova zvezda.\n18.30: (7,25) Bilbao (4,40) Real Madrid (1,45)\nMadriđani još imaju šansu da odbrane šampionsku titulu u Primeri, na dva kola do kraja kaskaju dva boda za gradskim rivalom Atletikom. Večeras gostuju na San Mamesu ekipi Atletik Bilbaa (18.30), dok ih u poslednjem kolu očekuje susret sa Viljarealom. Jorgandžije imaju sve u svojim rukama, ukoliko savladaju Osasunu i Valjadolid u poslednja dva susreta skinuće Blankose sa trona.\nZidanu tako ostaje da pokuša da odbrani titulu koju je osvojio minule takmičarske godine, ukoliko uspe u tome, sezona će moći da se smatra uspešnom, ali je Francuz izgleda rešio da digne sidro i okuša se u novoj sredini. Ipak, prvi čovek kluba Florentino Perez ne odustaje, planira da se sastane sa Zizuom posle susreta sa Žutom podmornicom i nada se da može da ga ubedi da promeni mišljenje i ostane na klupi Reala.\nMora ipak Perez da razmišlja i o alternativama, a prema pisanjima španskih medija Zidana bi mogli da naslede Raul Gonzales, Masimilijano Alegri ili Joakim Lev. Legendarni napadač kluba trenutno radi kao trener Kastilje (rezervni tim Madriđana), Alegri je bez angažmana od kako je napustio Juventus pre dve godine, dok Lev po okončanju Evropskog prvenstva ovog leta napušta selektorsku poziciju u reprezentaciji Nemačke posle 15 godina.\nMeđu navijačima, ali i direktorima kluba favorit je Raul, koji je kao igrač doneo šest šampionskih titula na Santijago Bernabeu, kao i tri trofeja u Ligi šampiona.\n"Da li ću preuzeti prvi tim? Ovo je moj dom i mesto na kojem želim da budem. Ja sam čovek kluba. Postao sam trener da bih bio ovde, kod kuće, ali nije trenutak da pričamo o budućnosti", izjavio je drugi najbolji strelac u istoriji Reala.\nKo god da bude trener Real Madrida, predvodiće potpuno drugačiji tim u narednoj sezoni. Serhiju Ramosu ističe ugovor ovog leta, Rafaelu Varanu narednog i izvesno je da će jedan napustiti ekipu tokom leta. Utisak je da će Perez pokušati da zadrži kapitena. Varan navodno ne želi da produži ugovor, pa bi mogao da bude prodat, kako za godinu dana ne bi napustio Bernabeu kao slobodan igrač. Tako bi se stvorio prostor da se ispune Ramosovi zahtevi, pa bi 35-godišnji defanzivac, koji je u Realu od 2005. godine mogao da oformi štoperski tandem sa Davidom Alabom. Sa Austrijancem već postoji dogovor, dolazi u redove Blankosa na leto, kada mu istekne saradnja sa minhenskih Bajernom.\nPoput Ramosa, poslednje dane važećeg ugovora u glavnom gradu Španije odrađuje i Lukas Vaskez. Zidanov univerzalac, koji je neretko igrao i na poziciji desnog beka, pokazao se kao jako koristan igrač, pa treba očekivati da uskoro dobije i novu saradnju. Isto se ne može reći i za Iska i Marsela.\nKako prenosi Marka, dani španskog veziste i brazilskog defanzivca na Santijago Bernabeu su odbrojani. Obojica imaju po još jednu sezonu u svojim ugovorima, ali neće dobiti nove saradnje i klub će tokom leta pokušati da ih proda. To ipak neće biti tako jednostavno, kako imaju velike plate, ali nema sumnje da će imati i brojne udvarače. Neće Real moći da se nada prevelikom profitu od prodaja Iska i Marsela, ali će značajno rasteretiti budžet, što je u trenutku u kojem čitav fudbalski svet ima problema sa finansijama, jako bitno.\nKao kamen oko vrata Realu visi i ugovor Gereta Bejla. Velšanin je minulog leta poslat na pozajmicu u Totenhem, ali je i sam fudbaler u više navrata istakao da mu je namera da se vrati u Madrid i odradi ugovor do kraja (do leta 2022. godine). Zarađuje oko 700.000 evra na sedmičnom nivou, mala je verovatnoća da bi mogao da dobije novu šansu, pa će Perez sa svojim saradnicima morati dobro da promisli kako da se reši Bejlove ogromne plate. Pozajmica je možda rešenje, jer je malo verovatno da će neko biti spreman (pa čak ni Totenhem) da plati određeno obeštećenje za 31-godišnjeg krilnog fudbalera, a onda i da izdvoji veliki novac za njegova primanja.\nEden Azar je jedno od većih razočarenja, kada se pogleda uložen novac, možda i u istoriji Kraljevskog kluba. Plaćen je leta 2019. godine čak 115.000.000 evra, u prvoj sezoni je upisao 22 nastupa i postigao jedan pogodak (sedam asistencija), dok je u tekućoj odigrao dva meča manje (četiri pogotka i jedna asistencija). Povrede su obeležile njegov mandat u Madridu, a posle poraza od Čelsija u polufinalu Lige šampiona je navukao i gnev navijača, kako se sa širokim osmehom na licu pozdravljao sa igračima Plavaca. Spekulisalo se da je tog trenutka Perez rešio da ga proda, ali prema saznanjima Marke prodaja belgijskog reprezentativca neće biti prioritet. Ipak, sve ponude koje budu stiglu na adresu Reala za njegove usluge će biti ozbiljno razmotrene, pa je utisak da sudbina 30-godišnjeg krila visi o koncu.\nVeliko je pitanje šta će biti i sa Lukom Jovićem. Srpski napadač je u januaru poslat na pozajmicu u Ajntraht iz Frankfurta, od kojeg je prethodno i otkupljen za 60.000.000 evra. Nije opravdao bivši fudbaler Crvene zvezde očekivanja na Bernabeu, solidno je počeo njegov drugi mandat na Komercbank areni, ali je na kraju ostao u senci Andrea Silve. Pisalo se u španskoj i nemačkoj štampi da su Blankosi zainteresovani da obave trampu sa Ajntrahtom, koji bi mogao da zadrži Jovića ukoliko bi put glavnog grada Španije poslao upravo portugalskog reprezentativca, koji je postigao čak 27 pogodaka u Bundesligi ove sezone (drugi strelac šampionata).\nDvojica igrača Kraljevskog kluba su na pozajmicama u Arsenalu, Dani Sebaljos od početka sezone, Martin Edegard od januara. Sva je prilika da se neće zadržavati na Emiratima, a dok se očekuje da Norvežanin dobije ozbiljniju ulogu u prvom timu Reala naredne sezone, isto se ne može reći i za Španca. Sebaljos će se vratiti na Bernabeu, ugovor ga za aktuelnog prvaka Španije vezuje do leta 2023. godine, ali bi već ovog mogao da bude prodat. Spekuliše se da je sam fudbaler zainteresovan da se vrati u redove Real Betisa, iz kojeg je i stigao u glavni grad pre četiri godine za 16.500.000 evra.\nTeško da će se u klubu nakon leta zadržati i napadač Marijano Dijaz. Fudbaler poreklom iz Dominikanske republike je leta 2017. godine prodat Lionu za 8.000.000 evra, već narednog je vraćen za 21.500.000, ali nije se preterano dobro pokazao u drugoj epizodi na Bernabeu i sva je prilika da će ovog leta biti unovčen, kako bi se rasteretio budžet za plate i doneo nešto novca u kasu kluba.\nDakle, pred upravom je puno posla kako bi se samo očistio prvi tim i napravio kostur od postojećih igrača za predstojeći period. Izvesno je da to nije sve, kako će Madriđani pokušati i da se ozbiljno pojačaju tokom letnjeg prelaznog roka.\nDavid Alaba je kaparisan i on će biti prvo pojačanje, a čini se da je došlo vreme da Real krene i po novog Galaktikosa. Sudeći po pisanju španske Marke, izbor je sveden na dva imena. Madriđani će tokom leta pokušati da dovedu Kilijana Mbapea ili Erlinga Halanda.\nMbape još uvek nije produžio ugovor sa Pari Sen Žermenom, tekući mu ističe za godinu dana i ukoliko uskoro ne postigne dogovor sa upravom Svetaca, u predstojećem prelaznom roku će izvesno biti prodat. Real ga odavno prati, danas se pojavila i priča da je bio na pragu kluba pre četiri godine, ali se Francuz na kraju odlučio za prelazak u rodni grad, u transferu teškom 180.000.000 evra. Sada je čini se spreman da preuzme ulogu prve zvezde Kraljevskog kluba, procena je da bi Madriđani za njegove usluge morali da izdvoje oko 120.000.000 evra.\nKada je u pitanju Haland, strelac 25 golova u Bundesligi ove sezone, iz Borusije Dortmund tvrde da nije na prodaju. Ipak, Mino Rajola je u pratnji njegovog oca Alf Ingea Halanda pre par meseci obavio preliminarne razgovore sa zainteresovanim klubovima. Bio je u Španiji, gde je razgovarao sa čelnicima Reala i Barselone, a za usluge 20-godišneg reprezentativca Norveške je navodno zainteresovan i Mančester Siti. Ostaje da se vidi da li je uprava Milionera sposobna da ga zadrži u svojim redovima na još jednu sezonu i pored činjenice da bi od njegovog odlaska mogla da zaradi i do 170.000.000 evra.\nIpak, čini se da je prioritet Kraljevskog kluba Kilijan Mbape. Veruju u upravi da bi automatski podigao kvalitet tima, pritom se zbog situacije sa ugovorom u Parizu čini dostupnijim, a nema sumnje da bi svojom reputacijom poboljšao i ekonomsku poziciju Real Madrida.\nU svakom slučaju, pred Blankosima su brojne promene, pa slobodno možemo reći da ćemo od naredne sezone gledati neki novi Real.


BLACK by Dejan Despotović\nPre par dana jedan od najhvaljenijih dizajnera domaće modne scene Dejan Despotović prikazao je svoju kolekciju BLACK u Supermarket concept store-u. Svi su bili već danima u nazad zaintrigirani ovom revijom jer pre nje pojavio se video rad ali i fotografije za samu kolekciju koje je uradio Marko Sovilj sa kojim Dejan već dugo sarađuje. U magičnoj atmosferi Supermarketa koju su činili njegovi modeli, drveće i izmaglica, posetioci ove neuobičajne prezentacije imali su prilike da vide petnaest modela, koji samo najavljuju ono sto ce Black linija biti u budućnosti. Inspiracija ove podlinije su London i britanska ulična moda pomešana sa mračnim elementima koji sve vreme prate rad ovog dizajnera. Ideja je da se beogradskoj publici prikaže nesto sto će biti drugačije, alternativno, kvalitetne izrade sa prelepim detaljima, ali po pristupacnim cenama. Materijali koji su korišćeni u interesantnim kombinacijama su pamuk, vuna, pliš, svila i poliamid, koji se pojavljuje u sportskom delu kolekcije.Posle Beograda ostaje da Dejanu poželimo sretan put i uspeh na zagrebačkoj nedelji mode!www.dejandespotovic.com\nBLACK are:Photo: Voja JurisicVideo, campaign photo: Marko SoviljGraphic designer: Marko SamardzijaMake up: Ana AcimovicHair: Djurdjica Ivanovic - DjukaScenography: Milica DjoricCoreography: Katarina LazarevicMusicL DJ WILLYTweet


Vesti, 11.06.2021, 12:00 PM\nCD Projekt je saopštio da njihovi interni podaci ukradeni tokom februarskog napada ransomwarea na kompaniju kruže internetom.\nU februaru ove godine studio koji stoji iza igara Cyberpunk 2077 i The Witcher 3 pretrpeo je ransomware napad tokom kojeg su napadači, pre nego što su šifrovali uređaje, ukrali kod i poslovne podatke kompanije. Kompanija je objavila tada poruku koji je dobila od napadača ali je rekla da neće popustiti pred njihovim zahtevima.\nU saopštenju kompanije koje je objavljeno danas, CD Projekt je rekao da su saznali da ovi ukradeni podaci sada cirkulišu internetom, ali da ne mogu da potvrde tačan sadržaj toga što se deli na internetu. Ipak, kompanija veruje da je reč o podacima koji su u vezi sa njihovim video igrama, sadašnjim i bivšim zaposlenima i poslovnim partnerima.\nKompanija je rekla da sarađuje sa odgovarajućim službama i stručnjacima, uključujući poljsku policiju, Interpol, Europol i Kancelariju za zaštitu ličnih podataka (PUODO).\nNapad je izvela grupa HelloKitty, koja je upala u mrežu CD Projekts i navodno ukrala kompletan izvorni kod Cyberpunka 2077, The Witcher 3, Gwent, kao i neobjavljenu verziju The Witcher 3.\nPored toga, napadači su tvrdili da su ukrali i računovodstvene, administrativne, pravne, kadrovske i dokumente koji su u vezi sa investitorima.\nDruga grupa hakera PayLoad Bin, ranije poznata kao Babuk Locker, nedavno je objavila kompletni izvorni kod za igre CD Projekta, koji se sastoji od 364 GB podataka.\nGrupa HelloKitty tvrdila je da je prodala podatke CD Projekta u februaru, ali ne na aukciji na hakerskom forumu. Neki su već tada izrazili sumnju da je grupa uopšte našla kupca za ukradene podatke, već da je verovatnije da su napadači to izmislili kako bi “sačuvali obraz” pošto nisu uspeli da unovče plen. Zato nije jasno kako je PayLoad Bin došao do ovih podataka.\nCD Projekt je rekao da je spreman da preduzme mere protiv bilo koga ko deli njihove ukradene podatke na internetu.


STRAVIČAN ZLOČIN KOJI JE UZNEMIRIO BEOGRAĐANE: Pretukla momka, pa ga IZBOLA DO SMRTI – Minut.ba\nDolazi Audi A7: Ko ga kupi, maksimalno će uživati\nBosanac podrignuo u Beču poslije kebaba, nije ni slutio da bi mu se ovo moglo desiti nakon godinu\nPD 23. Aprila 2017. by Redakcija\nTagged beograd, smrt, srbija1 komentar na STRAVIČAN ZLOČIN KOJI JE UZNEMIRIO BEOGRAĐANE: Pretukla momka, pa ga IZBOLA DO SMRTI\nApelacioni sud u Beogradu pravosnažno je osudio na 13 godina zatvora Jasminu Cvetković (40), jer je pre dve godine ubila tadašnjeg dečka Milana Tomovića (38).\nTom odlukom, koja je objavljena na sajtu suda, potvrđena je presuda Višeg suda u Beogradu kojom je Cvetkovićeva osuđena za krivicno delo ubistvo, a oštećeni upućeni da imovinsko-pravni zahtev ostvare u parnici. Prenosi agencija Tanjug\nMaksimalna kazna za ubistvo je 15 godina zatvora.\nU presudi se navodi da je posle svađe ispred zgrade, Cvetkovićeva Tomovića nogom dva puta šutnula u butinu, nakon čega je on ušao u stan, gde su nastavili sa svađom.\nZatim je, kako se navodi, uzela nož i zadala mu osam uboda, nakon čega je Tomović preminuo.\nMediji su preneli da je ona 2000. godine ubila tadašnjeg verenika Aleksandra Paunovića (22), zvanog Mali Paun, te da je i tada tvrdila da je to učinila u samoodbrani, ali je ipak osuđena na sedam godina zatvora.


Novim kolektivnim ugovorom u Krušiku se favorizuje rad | Kolubarske\nNovim kolektivnim ugovorom u HK Krušik šalje se jasna poruka da će "rad i rezultati rada, odgovornost na ličnom nivou i permanentno usavršavanje zaposlenih imati primat u sistemu vrednovanja Krušika", navodi se u saopštenju za javnost direktora valjevske fabrike Vladana Lukića.\nNovim kolektivnim ugovorom, koji je potpisan 24. februara, izmenjene su pojedine odredbe koje se tiču zarade zaposlenih. Sagovornik Kolubarskih.rs iz Krušika objašnjava da je do sada u ukupnoj sumi zarada, na nivou fabrike, naknada za rad obračunata prema radnim satima učestvovala sa 40 posto, dok se veći deo te sume odnosio na minuli rad, regres, topli obrok, putne troškove.\nPrema rečima našeg sagovornika ideja je da se favorizuje rad i da rad bude dominantan u zaradi. Tako je cena radnog sata sa 143 povećana na 200 dinara u bruto iznosu. Sa druge strane smanjeni su izdaci za minuli rad na 0,5 posto, a zakonski minimum je 0,4 posto, regres je doveden do prosečnog iznosa koliko i drugi u Srbiji izdvajaju za regres, a topli obrok je smanjen na 200 dinara po danu.\n"Ove promene u kolektivnom ugovoru, smanjenje toplog obroka i regresa, su dovele do toga da je smanjena plata onima koji rade na najjednostavnijim poslovima, dok su zbog povećanja cena radnog sata povećane zarade, i to za 2.000 do 10.000 dinara, menadžmentu i onima koji rade na stručnijim i bolje vrednovanim radnim mestima", navodi naš sagovornik. Dodaje da je to racionalna i ekonomska odluka, jer je dosadašnjim nagrađivanjem ugroženo poslovanje fabrike. Naglašava da se plata mora zaraditi, naročito u ovoj situaciji kada je na svetskom tržištu smanjena tražnja za proizvode vojnog programa.\nSagovornik Kolubarskih.rs tvrdi da suma novca za zarade nije smanjena sa 35 miliona na 27 miliona evra godišnje, kako je to navedeno u saopštenju za javnost Udruženog sindikata Srbije "Sloga".\n"Projekcijom poslovne politike za 2021. godinu je određeno da iznos za zarade bude 28 miliona dolara, a prošle godine to je bilo oko 35 miliona dolara. Dakle, reč je o projekciji, može se dogoditi da suma novca za zarade u ovoj godini bude znatno viša, ali i niža, što zavisi od sklopljenih ugovora i uposlenosti u ovoj godini", objašnjava.\nSagovornik Kolubarskih.rs, jedan od potpisnika novog kolektivnog ugovora, negira navode i da je kolektivni ugovor potpisan u "napetoj atmosferi sa nezapamćenim pritiscima na predstavnike četiri sindikata".\nTvrdi da su razgovori bili korektni uz međusobno uvažavanje, i dodaje da je predstavnicima sindikata pružena sva argumentacija i ukazano na trenutnu situaciju. Peregovori su trajali skoro dva meseca, počeli su prvo varijantom da sindikati daju svoje predloge i da se zajednički iznađe najbolje rešenja za fabriku.\n"Predstvanici sindikata su predlagali linearno smanjenje, ali zbog sistema nagrađivanja i pravilnika, ta varijenta nije bila moguća. Izneti su i različiti predlozi oko cene sata, toplog obroka, minulog rada. Bilo je najmanje deset mogućih varijanti. Na kraju smo se saglasili oko ovog rešenja koje u narednom periodu može biti menjano. Ukoliko se desi da se tržište otvori i da se situacija na svetskoj sceni, kada je u pitanju oružje, popravi, potpisaćemo aneks, korigovaćemo pojedine odredbe", kaže sagovornik Kolubarskih.rs.\nU Krušiku trenutno radi oko 2800 radnika od čega je gotovo 2000 po ugovoru na određeno vreme. Prema našim saznanjima, od početka ove godine ugovor nije potpisan sa 68 radnika koji su bili angažovani na određeno vreme, i to u januaru je fabriku napustilo 22, a u prethodnom mesecu još 46 radnika.\n"Informacija da će u ovoj godini bez posla ostati 800 radnika Krušika nije tačna i to je smišljena manipulacija i konstrukcija sa ciljem da se izazove revolt ljudi. Procena je da će na kraju 2021. godine fabrika imati oko 2500 radnika, što znači da će 300 biti višak, ali i to je procena, a ne konačna odluka", kaže naš sagovornik.\nDirektor Krušika Vladan Lukić je u saopštenju za javnost naveo da će se "dobro izbalansiranom selekcijom u naredna tri meseca realizovati prijem na neodređeno vreme još jedne grupe od oko 30 specijalizovanih i pre svega lojalnih radnika, spremnih da se suoče sa budućim tehnološkim izazovima i aktuelnim problemima fabrike". Podseća da je u pretodnih godinu dana 31 radnik, koji je bio angažovan na određeno vreme, dobio stalan posao.\nNajavio je da će u ovoj godini biti verifikovano najmanje pet razvojnih proizvoda najnovije generacije (artiljerijske rakete dometa 40 kilometara, savremene vazduhoplovne rakete, modernizovane vođene rakete visokog nivoa probojnosti i efekata na cilju) za kojima postoji tražnja i u Vojsci Srbije i na svetskom tržištu čime će se, veruje, značajno popraviti finansijska stabilnost Krušika.\nU nedelju Pre 11 sati 47 minuta\nPrvi i poslednji susret sa Miloradom Miškovićem Pre 17 sati 6 minuta\nPrimopredaja dužnosti Pre 19 sati 16 minuta


KK Crvena zvezda: Ekipa negativna na korona virus - Sport - Dnevni list Danas\nPočetna » Sport » KK Crvena zvezda: Ekipa negativna na korona virus\n0Piše: Beta 11. maja 2020. 17.56 Izmenjeno: 17.57\n„Kao klub koji je i na ovaj način pokazao da je izuzetno odgovoran, koji brine o zdravlju svojih igrača, svih zaposlenih, ali i društvu u kome živi i radi, očekujemo isto od ostalih klubova u narednom periodu i to u skladu sa propisanim procedurama. Bez odgovornosti svih, smatramo da nema nikakve svrhe da se ponovo vraćamo na teren i rizikujemo zdravlje svih aktera jedne košarkaške utakmice“, navodi se u saopštenju Zvezde.\nKako se dodaje, testiranje je objavljeno po svim procedurama i klub ga smatra prvim i najneophodnijim korakom kako bi moglo da se razmišlja o početku priprema.\nIgrači crveno-belih su obavili testiranja opterećenja kako bi se proverila fizička sprema posle dvomesečnog karantina.\n„Bez obzira na dobre vesti koje smo dobili u ponedeljak, Crvena zvezda takođe mora da konstatuje da su ostali osnovni parametri rezultata igrača dobijeni analizom krvi i urina zabrinjavajući, i zahtevaju posebnu pažnju u daljem trenažnom procesu igrača. Naime, opšti imunitet igrača nije na zadovoljavajućem nivou, takođe došlo je i do pada mišićne mase i aerobnih sposobnosti. Očigledno je da je dvomesečna pauza ostavila veliki trag na našim igračima, koji su kao i svi građani Srbije, bili u kućnoj izolaciji tokom vanrednog stanja“, dodaju iz Zvezde.\nCrvena zvezda će, dodaje se, u narednom periodu vrlo oprezno i, u skladu sa svim preporukama, pristupiti povratku na teren.\nPripreme će se od utorka održavati na otvorenim terenima na Malom Kalemegdanu, a javnost će o narednim koracima kluba biti svakodnevno obaveštavana.\nKorona virus, Košarka, Košarkaški klub Crvena zvezdaBeograd\nDa li su „navijači“ potpuno preuzeli Zvezdu i Partizan?\nKorona virus izbacio iz pogona košarkaše Olimpijakosa


Dan online - Ekonomija: Smanjiće cijenu objekta - 2016-01-14\nEkonomija ZA NIKŠIĆKI HOTEL „ONOGOŠT” NEUSPJEŠAN I 19. OGLAS ZA PRODAJU Smanjiće cijenu objekta\nDevetnaesti oglas za prodaju hotela „Onogošt” u Nikšiću juče je zaključen neuspješnim jer nije bilo zainteresovanih kupaca. Objekat, koji se nalazi u centru grada, inače je dio istoimenog hotelsko-turističkog preduzeća (HTP) koje je u stečaju od 2009. godine. Stečajni upravnik Ranko Radinović „Danu” je juče kazao da se hotel prodavao po cijeni od 1,53 miliona eura, te da će novi oglas najvjerovatnije objaviti uskoro.\n– Sačekaćemo još nekoliko dana kako bi dali priliku nekim zainteresovanim investitorima da dostave ranije najavljene ponude za kupovinu hotela neposrednom pogodbom. Ukoliko se to ne desi, objavićemo novi oglas i cijenu objekta smanjiti za oko pet odsto - najavio je Radinović.\nU proteklom periodu nikšićki hotel su obilazili pojedini zainteresovani investitori, a među njima i predstavnici jedne inostrane firme. Radinović je kazao da su se strani partneri interesovali da „Onogošt” kupe neposrednom pogodbom, ali ponudu nijesu dostavljali. Od imovine HTP-a tokom trajanja stečaja ostao je inače samo taj objekat, a od prodaje ostalih nepokretnosti stečajna uprava je, između ostalog, namirila priznata potraživanja za 82 bivša radnika te firme koji su u trenutku uvođenja stečaja bili zaposleni na neodređeno vrijeme. Akcijama preduzeća upravljao je podgorički HLT fond kojem je odobrena realizacija plana lične uprave koji nijesu sprovodili shodno tom dokumentu pa im je Privredni sud 2012. godine oduzeo pravo upravljanja, a u HTP je tada uveden klasični stečaj.


COVID 19 obaveštenje - Stomatološka ordinacija Barjaktarević\nCOVID-19 obaveštenje – Ordinacija Barjaktarević\nPoštovani pacijenti i prijatelji!\nLekari i osoblje ordinacije Barjaktarević pažljivo prate sva saopštenja, preporuke i uputstva Svetske Zdravstvene Organizacije u vezi sa prevencijom i zaštitom zdravlja tokom pandemije virusa COVID-19.\nU skladu sa svim medicinskim preporukama i merama koje je uvela Vlada Republike Srbije, Ordinacija Barjaktarević je u prethodnom periodu pružala usluge i intervencije u hitnim slučajevima uz sprovođenje svih mera predostrožnosti i zaštite stomatologa, osoblja ordinacije i pacijenata.\nU Ordinaciji Barjaktarević se vrlo pažljivo prati razvoj zdravstvene situacije u Srbiji i u skladu sa promenama koje nastupaju preduzimaju dalji koraci koji će omogućiti kontinuirano pružanje stomatoloških usluga uz najviši stepen zaštite zdravlja pacijenata i osoblja.\nU našoj ordinaciji je uvek izuzetna pažnja bila posvećivana besprekornoj higijeni i najvišim standardima zaštite pacijenata. U situaciji kada se još uvek nedovoljno zna o mogućnostima uspešnog lečenja od infekcije COVID-19, učinili smo sve da naši pacijenti ni jednog trenutka dok borave u ordinaciji ne budu u opasnosti od moguće zaraze.\nU ovom trenutku ordinacija Barjaktarević i dalje radi u režimu hitnih intervencija uz primenu svih mera zaštite, ali se ubrzano priprema za uspostavljanje punog radnog režima i o tome ćemo Vas pravovremeno obavestiti putem ovog sajta.\nOvaj režim rada će podrazumevati:\nVrhunsku zaštitnu opremu (odela)sa jednokratnom upotrebom i za osoblje i za pacijente\nUpotrebu specijalnih maski, naočara i vizira za stomatologe i osoblje ordinacije\nUpotrebu proverenih dezifijenata za prostorije, opremu i sve površine u ordinaciji\nBeskontaktno merenje temperature pacijenata\nOrganizacione mere: zakazivanje pojedinačne posete pacijenata uz razmak između poseta potreban da se nakon svakog pacijenta izvrši neophona dezinfekcija\nUkoliko naučna i stručna saznanja o bilo kom elementu aktivnosti virusa COVID-19 u međuvremenu budu publikovana (novi neophodni načini zaštite, mogućnosti prenosa, vreme opstanka u prostoru ili na površinama), u ordinaciji će odmah biti primenjena preporučena praksa.\nS nadom da će rezultat ogromnih zalaganja velikog broja naučnika biti skora pobeda nad ovim virusom kao i mnogo puta u prošlosti, ostajemo uz svoje pacijente, radimo profesionalno i odgovorno i verujemo u potpuni uspeh medicine u borbi sa oboljenjima izazvanim virusom COVID-19!\nOrdinacija trenutno radi za potrebe svih urgentnih stanja.\nZa konsultacije i zakazivanje termina dežurni brojevi telefona 011 3232 173, 0652306110.\nSimptomi infekcije virusom COVID-19\npovišena telesna temepratura\nU određenim slučajevima dolazi do progresivnog toka bolesti koja se razvija u tešku formu, uključujući upalu pluća, respiratornu insufijenciju, čak i smrtni ishod.\nŠirenje virusa COVID-19\nCOVID-19 se može prenositi:\nDirektnim fizičkim kontaktom;\nDirektnim kontaktom sa kapljicama iz disajnih organa koje nastaju pri kašljanju, kijanju ili izdisaju;\nIndirektnim kontaktom, dodirivanjem kontaminiranih površina na kojima virusi mogu preživeti određeni vremenski period.


Srbija uvela PDV na severu Kosova\n20. septembar/rujan, 2011.\nVlada Srbije uvela je plaćanje poreza na dodatnu vrednost na robu koja ide na sever Kosova. Zvaničnici Srbije kažu da je suština tog koraka da dokažu da “sever nije u rukama kriminalaca”.\nNeplaćanje PDV-a na severu Kosova u poslednje tri godine bilo je glavni izvor bogaćenja pojedinaca, izjavio je Vladimir Jovičić, zamenik šefa beogradskog tima u dijalogu sa Prištinom\nOva odluka je kratkoročna, trajaće do završetka pregovora sa Prištinom, ali njome će se ukinuti prostor za šverc, uverava u izjavi za Radio Slobodna Evropa Oliver Ivanović, državni sekretar u Ministarstvu za Kosovo i Metohiju.\nSrbija opet blokira robu, Priština poziva na primernu sporazuma\nUpitan da li mera ima i politički aspekt budući da je doneta u trenucima velikih tenzija između Prištine i Beograda, Ivanović kaže:\n“Prvo, ova mera sigurno ima i politički aspekt, u tom smislu da obezbeđuje jedinstvenost poreskog prostora, a drugo, da eliminiše diskvalifikaciju severa i kvalifikaciju severa kao kriminogene sredine. Sad više nema prostora za šverc. Glavno opravdanje za tako nešto jeste da Srbija finansira sve institucije na Kosovu, pa tako i sever, te je stoga logično da se na tom prostoru stvara i poreski prihod, kao i u svim drugim delovima Srbije”.\nKakvu reakciju Prištine Ivanović očekuje na ovaj potez Vlade Srbije?\n“U ovom trenutku nije baš bitna reakcija Prištine, mnogo je važnije kako to građani doživljavaju, ali se nadam da će Priština shvatiti da ne može jednostranim potezima da menja situaciju na terenu i da onda očekuje da to Beograd prihvati. Nadam se da će Priština to shvatiti kao novi impuls i podsticaj da se sedne i pregovara o svemu, uključujući i ovo pitanje”, kaže Ivanović.\nUvođenje PDV-a za srpsku robu koja ide na Kosovo nije, kako predstavljaju mediji, vraćanje Kosova u carinski sistem Srbije, već je to vraćanje srpske trgovine prema Kosovu u poreski sistem i okvire vladavine prava. Konačno je vlada u Beogradu smogla hrabrosti da se suprotstavi monopolistima koji su radili sa Kosovom i najviše zloupotrebljavali politiku “Kosovo je Srbija” da ne bi plaćali PDV, ocenjuje za Radio Slobodna Evropa Dušan Janjić, direktor Foruma za etničke odnose.\nKakva će biti reakcije Prištine\nJanjić kaže da neki računi govore da je Srbija zbog neplaćanja PDV na robu namenjenu Kosovu kroz švercerske kanale gubila čak milijardu evra. Otuda on ocenjuje da će ova mera ojačati srpski budžet, ali i da je Vlada Srbije konačno nadjačala interese tajkuna. Naš sagovornik podvlači da ovaj potez pokazuje da se Vlada u Beogradu sprema i za mogućnost da carina Kosova ubira prihode za Kosovo i dodaje da stoga ne očekuje protivljenje Prištine.\n“Neće se protiviti. Sa njihovog stanovišta to će biti priprema Srbije za uspostavljanje carinske kontrole na prelazima na severu Kosova. I Prištini i svakome je jasno da Srbija nema mehanizme za ubiranje poreza na teritoriji Kosova jer tamo nema poresku službu. Dakle, interpretacija da se ovime Kosovo vraća u tržište Srbije je obična politička floskula. Ne, time se biznis iz Srbije prema severu Kosova stavlja pod kontrolu. Možda je to veći udar na one koji su sa severom ilegalno poslovali nego što je uradila Tačijeva vlada šaljući carinike”, ocenjuje Janjić.\nIdeja da se PDV uvede na sever Kosova predstavlja i svojevrsno priznanje Srbije da je na severu Kosova vladao kriminalni eldorado zbog kojeg je Srbija gubila i nekoliko stotina miliona evra, ocenjuje za RSE i ekonomski analitičar Miša Brkić.\nUpravo rezanje ogromnih profita onih koji su slobodno vršljali po severu Kosova u našem sagovorniku budi sumnju da će Srbija uspeti da tamo uvede poreski red, iako bi to bilo na dobrobit lokalnog stanovništva.\n“Mene čudi da su potrošači u Mitrovici i ostalim gradovima na severu Kosova i do sada trpeli tu vrstu kriminalne torture, a da nisu od Beograda tražili da reaguje na te stvari. Oni su tražili da Beograd reaguje na neke druge stvari koje se ne tiču njihovog svakodnevnog života već visoke politike, a ovo što se tiče njihovog džepa i budžeta – to su previđali i prihvatali da ih razne vrste kriminalaca izrabljuju i pljačkaju”, primećuje Brkić.\nČini se da je put ostvarenja ove ideje vrlo trnovit, ocenjuje Brkić i dodaje da naivno je očekivati i da će je Priština i međunarodna zajednica lako prihvatiti.\n“Ne verujem da će poreske institucije i institucije vlasti u Prištini blagonaklono na to gledati i da će to prihvatiti, a mislim da ni deo međunarodne zajednice neće tek tako lako prihvatiti tu priču”, ocenjuje Brkić.\nDa li će kriza na sjeveru Kosova usporiti put Srbije ka Evropskoj uniji?\nKo je Zdravko Krivokapić, novi premijer Crne Gore?\nPolicijsko 'disciplinovanje' migranata u Srbiji\nAmbasada SAD: Status države Bosne i Hercegovine nije upitan\nNestabilna buduća Vlada Crne Gore koju kritikuju gotovo svi\nEvropska komisija predlaže sankcije za širenje lažnih vijesti\nRazgovori Severne Makedonije i Bugarske zakočili na Goce Delčevu\nKineska misija na Mjesec\nGlumac Boris Ler: Bitno je da mladi pogledaju film o genocidu u Srebrenici\nPosle vakcine, sledi borba protiv dezinformacija o imunizaciji\nSrbija u trci za vakcinom između Istoka i Zapada\nProtest upozorenja malih privrednika u Beogradu\nSZO: Ne spuštati gard, baviti se fizičkom aktivnošću\nBeograd: Dan u Hitnoj pomoći u vreme korone\nNa kafi u kafiću sa srcem


Prezentacija projekta navodnjavanja poljoprivrednog zemljišta na desnoj obali Drine\nU organizaciji Ministarstva za privredu BPK Goražde 09.07.2010.godine u Velikoj sali ministarstva upriličena je prezentacija Projekta razvoja navodnjavanja u BiH-podprojekt Goražde, koji bi se finansirao iz sredstava Svjetske banke. Pored organizatora, prezentaciji su prisustvovali direktor Agropedološkog zavoda iz Sarajeva Esad Bukalo, načelnik općine Foča-Ustikolina Zijad Kunovac, predstavnici lokalnih zajednica i predstavnici poljoprivrednih proizvođača sa prostora BPK-a.\nPodprojekt Goražde obuhvata navodnjavanje poljoprivrednih površina uz desnu obalu rijeke Drine od Ustikoline do Hubjera, a prema riječima ministra za privredu Mustafe Kurtovića, projekt je vrijedan milion dolara i jedan je od najznačajnih projekata u sektoru poljoprivrede poslije usvajanja Zakona o podsticajima poljoprivredi i ruralnom razvoju. Projekt traje od marta ove godine, a prema ocjenama konsultanata iz Svjetske banke, podprojekt Goražde je dobio najviše ocjene.\n„Vijeće ministara BiH potpisalo je ugovor sa Svjetskom bankom koja je obezbijedila kreditna sredstva u iznosu od 30 miliona dolara, od čega 12 miliona za F BiH, 15 miliona za Republiku Srpsku i 3 miliona za Distrikt Brčko. Ovim projektom obuhvaćeno je navodnjevanje poljoprivrednog zemljišta na površini od oko 170 ha“ rekao je ministar Kurtović.\nPrema riječima resornog ministra, na pripremi ovog projekta angažovan je Tim stručnjaka kojeg čine uposlenici resornog ministarstva na čelu sa savjetnikom ministra za poljoprivredu Mirsadom Hubanićem, predstavnici lokalnih zajednica, Geodetskog zavoda F BiH, Agencije za vodno područje rijeke Save i Agropedološkog zavoda F BiH, uz aktivnu ulogu supervizora Svjetske banke iz Engleske i Francuske.\n„Mi smo u poziciji da smo uspjeli ući u drugi krug lokalnih zajednica ili kantona gdje se implementira ovaj projekt“ – istaknuo je ministar, navodeći pri tome sve prednosti ovog projekta i ističući njegov višestruki značaj za razvoj poljoprivrede na ovom prostoru.


Šume Republike Srpske smijenile pogrešnog direktora u Kalinoviku! Postavljen 1. februara, njegov prethodnik napravio ogroman minus - Vijesti Srpske – Najnovije vijesti iz Republike Srpske\nNaslovna Najnovije Šume Republike Srpske smijenile pogrešnog direktora u Kalinoviku! Postavljen 1. februara, njegov...\nŠume Republike Srpske smijenile pogrešnog direktora u Kalinoviku! Postavljen 1. februara, njegov prethodnik napravio ogroman minus\nSindikalna organizacija Šumskog gazdinstva „Zelengora“ iz Kalinovika poslala je našem portalu demanti u kojem navode da za finansijske gubitka ovog preduzeća nije kriv smijenjeni direktor Đorđe Živanović.\nVlada smijenila deset direktora u „Šumama Srpske“\nDirektori 10 organizacionih jedinica preduzeća „Šume Republike Srpske“ biće smijenjeni zbog poslovnog gubitka od oko 5,3 miliona KM, izjavio je ministar poljoprivrede, šumarstva i vodoprivrede Repu…\nSindikatska organizacija ŠG „Zelengora“ Kalinovik\nU vezi skorašnjih dešavanja po pitanju smjene v.d. direktora ŠG „Zelengora“ Kalinovik Đorđa Živanovića, diplomiranog inženjera šumarstva, ovim putem želimo da iznesemo svoj demanti i upoznamo javnost sa istinom i nepravdom koja je od strane Ministarstva poljoprivrede, šamarstva i vodoprivrede i JPŠ „Šume Republike Srpske“ a.d. Sokolac učinjena čovjeku.\nNaime, u medijima se na dosta mjesta navodi da je Vlada Republike Srpske na posebnoj sjednici održanom 19. 4. 2021. godine smijenila direktore deset organizacionih dijelova JPŠ, među kojima i Đorđa Živanovića, a kao razlog za smjenu se navodi nestručno vođenje preduzeća i loš poslovni rezultat u proteklom periodu.\nLoš poslovni rezultat, odnosno negativno poslovanje ŠG „Zelengora“ Kalinovik koja se kroz medije i izjave zvaničnika pripisuje smijenjenom Đorđu Živanoviću nije posljedica njegovog nestručnog i nezakonitog rada jer je dužnost v.d. direktora ŠG „Zelengora“ Kalinovik preuzeo 1. februara 2021. godine od prethodnog v.d. direktora Đorđa Sladoja, diplomiranog pravnika, koji je na čelu ŠG „Zelengora“ Kalinovik bio u periodu od aprila 2016. godine do primopredaje dužnosti, koja je obavljena krajem januara ove godine, znači skoro pet punih godina. Minus od cirka 395.000,00 KM koji se pripisuje smijenjenom Živanoviću je svojim poslovanjem prouzrokovao prethodni v.d. direktor, a sa ovim istinitim činjenicama su upoznati svi radnici ŠG „Zelengora“ koji stoje iza ovog demantija kao i cijela Uprava JP na čiju molbu i nagovaranje se Živanović prihvata ove dužnosti, uprkos teškoj finansijskoj situaciji i lošem poslovnom rezultatu.\nĐorđe Živanović je stručnim i odgovornim pristupom krenuo sa rješavanjem nagomilanih problema i u dobroj mjeri za ovaj kratki period od tri mjeseca koliko je bio v.d. direktor uspostavio red i popravio cjelokupnu sliku ovog šumskog gazdinstva, te prema tome nije zaslužio da se njegovom imenu pripisuju neistine i da umjesto istinskog krivca bude krivac za loše poslovanje šumskog gazdinstva „Zelengora“ Kalinovik.\nPredsjednik SOŠG „Zelengora“ Kalinovik


Januar 25, 2021 12:41\nMinistar finansija Siniša Mali učestvovao je danas na onlajn sastanku nacionalnih koordinatora za saradnju u mehanizmu Kina-CIEZ i naveo da je predsednik Aleksandar Vučić prihvatio poziv predsednika Kine Si Ðinpinga da učestvuje na devetom Samitu Kina-CIEZ, koji ce biti održan u video formatu 9. februara.\nMinistar Mali poručio je da je čvrsto posvećena daljem jačanju i razvoju saradnje u okviru mehanizma Kina-CIEZ, saopštilo je ministarstvo.\n"Uvereni smo da će samit doprineti očuvanju kontinuiteta dijaloga na najvišem političkom nivou i postaviti nove pravce razvoja saradnje u ovom mehanizmu", rekao je Mali.\n"Posebno izdvajam projekat modernizacije železnice na relaciji Beograd-Budimpešta, nastavak radova na izgradnji deonica auto-puta, kao i na projektima u oblasti energetike, a u oktobru 2020. potpisan je i ugovor o izvođenju radova na izgradnji brze saobraćajnice Novi Sad - Ruma", rekao je Mali.\nDodao je da se očekuje intenziviranje saradnje u oblasti poljoprivrede, prosvete, nauke i tehnologije, inovacija…\n"Što brža izgradnja Ekspresne pomorsko-kopnene kinesko-evropske železnicke linije, dela ''Pojasa i puta'' u okviru koje je u toku i projekat modernizacije železnice Beograd-Budimpešta, omogućiće još brži transport robe i bolju povezanost Kine i velikog broja azijskih zemalja sa Evropom", rekao je Mali.\nMali je čestitao građanima Kine nastupajuću lunarnu Novu godinu 12. februara 2021. godine i svim učesnicima sastanka poželeo još bolju saradnju u okviru mehanizma Kina – CIEZ.\nPilot projekat u 22 škole: Kako do diplome radnim iskustvom 11\nDobra saradnja Srbije i Turske u oblasti saobraćaja 12\nZemlje zapadnog Balkana potvrdile dogovor o ceni telefoniranja "kao kod kuće" 27\nSrednji kurs dinara sutra 117,5755 15\nTabaković: Srbija pokazala umeće da očuva investiciono okruženje 15\nDačić sa Fabricijem o nastavku međustranačkog dijaloga\n15:17 February 25, 2021\n15:13 February 25, 2021


Konkurs za nove kompozicije koje će biti izvedene na 10. Festivalu sevdalinke | Objektivno\nHome IZDVOJENO Konkurs za nove kompozicije koje će biti izvedene na 10. Festivalu sevdalinke\nSada već tradicionalni festival sevdalinke “Sevdalinko u srcu te nosim” biti će organizovan u mjesecu aprilu u Tuzli.\nOvaj 10. po redu Festival koji se trudi da nizom aktivnosti, očuva i otrgne od zaborava, kako mnogi kažu „najljepšu pjesmu na svijetu – sevdalinku“, ove godine čini i korak više u svojim nastojanjima. Naime, ove godine Festival traje dva dana i takmičarskog je karaktera gdje će prve večeri biti izvedene nove kompozicije koje su napisane u duhu sevdalinke.\nPrevious articleKako prepoznati da vam podvaljuju vozilo s taxija u Njemačkoj\nNext articleSlavlje bh. rukometaša u Švicarskoj, odluka u Tuzli


Aleksandra Mladenović prvi put otvoreno o teškom periodu kroz koji prolazi - PRess Serbia | PR PRess team\nMlada pevačica je krajem prošle godine raskinula šestomesečnu vezu, a nakon toga je prošla kroz težak emotivni period, u kom se suočila sa zdravstvenim problemom, dok je utehu pronalazila u hrani.\n– Nisam zaljubljena trenutno, ali mogu reći da se lepo osećam – počela je Aleksandra za štampano izdanje pomenutog medija, pa nastavila:\n– Iza mene je jedan jako težak period, kako emotivno, tako i psihički. Posle toga sam dobila hormonski disbalans, ali o tome nisam nikad želela da govorim.\n– Svima nam je teško jer dugo ne radimo, zatvoreni smo u kućama, nigde ne idemo i uskraćena nam je mogućnost za rad i za zaradu. Hvala bogu, ja sam ostavila jedan štek sa strane, da se nađe. Zasad je sve još uvek okej.


Košarkašice Jedinstvo BH Telekoma večeras u okviru 14. kola Lige 10 u dvorani Mejdan dočekuju ekipu Orlova iz Banje Luke.\nŠef stručnog štaba Tuzlanki Mara Brčaninović i kapiten Anela Alagić najavile su da nakon domaćeg poraza od RMU Banovići neće dozvoliti novi kiks.\n- Gošće iz Banjaluke u Tuzlu stižu pojačane u odnosu na prvi dio sezone. Očekujemo dobar otpor i zanimljivu utakmicu, ali u svakom slučaju nadamo se pobjedi s kojom bi ostale na drugoj poziciji - izjavila je trenerica Mara Brčaninović.\nVečerašnja utakmica između Jedinstva BH Telekoma i Orlova nema veći rezultatski značaj, jer su oba sastava još ranije osigurala plasman u Ligu za prvaka. Međutim, Tuzlanke žele pobjedu kako bi se vratile na pobjednički kolosijek i da u što boljem raspoloženju dočekaju nastavak sezone.\n- Naše večerašnje protivnice imaju niz dobrih igračica i nikako nisu za potcijeniti. Poraz u susretu sa RMU Banovići bio nam je dobra lekcije. Poražene smo zbog grešaka kakve u susretu sa Orlovima ne smijemo dozvoliti, posebno na domaćem terenu. Atmosfera u ekipi je dobra, nema povrijeđenih i večeras ništa osim naše pobjede ne dolazi u obzir - najavila je Anela Alagić.\nUtakmica Jedinstvo BH Telekom – Orlovi igra se u Mejdanu u 18 sati.


Tag / Atomska energija / Vesti online\nUN upozorile: Severna Koreja se "ubrzano" naoružava\nDirektor Međunarodne agencije za atomsku energiju Jukija Amano izjavio da je Severna Koreja "brzo napredovala" u razvoju naoružanja.\nČernobilj, tajna i posle 29 godina (1): Radioaktivna Evropa u mehanizmu laži\nU noći između 25. i 26. aprila 1986. godine, tačno pre 29 godina, eksplodirao je reaktor u atomskoj centrali u Černobilju u Ukrajini. Nesreću su prouzorkovali sami inženjeri jer je njihov...\nRusi prave Iranu dve nuklearke!\nIran i Rusija su postigli preliminarni sporazum o izgradnji najmanje dve nove nuklearne centrale u Iranu, saopštila je danas u Teheranu iranska Organizacija za atomsku energiju.\nIran popustio: Smanjuje zalihe obogaćenog uranijuma\nDirektor Međunarodne agencije za atomsku energiju (IAEA) Jukija Amano izjavio je da je Iran smanjio zalihe uranijuma koji može da se iskoristi za proizvodnju atomskog oružja.\nIran i Rusija grade nuklearku\nIranska nuklearka radi punom parom\nReaktor u iranskoj nuklearnoj elektrani Bušer dostigao je pun kapacitet, izjavio je zamenik šefa Organizacije za atomsku energiju Mohamed Ahmadian.\nNesvrstani: Podrška za nuklearni program Irana\nSamit Pokreta nesvrstanih u Teheranu izdao je deklaraciju u kojoj se podržava pravo Irana da koristi nuklearnu energiju u miroljubive svrhe, javila je državna televizija Irana.\nPregovori šest sila i Irana o nuklearnom programu\nNova runda pregovora, zakazana sa sledeći petak, između Irana i šest velikih sila o spornom nuklearnom programu Teherana biće održana u Istanbulu, prenela je iranska državna televizija na...\nI Turci hoće nuklearno naoružanje\nViše od polovine anketiranih Turaka (54 odsto) je za to da i njihova zemlja stekne nuklearno oružje, jer takva pretnja postoji iz Irana, objavljeno je u sredu.


Više tužilaštvo: Istraga o Kontiću pokrenuta 12. septembra, nakon prijave MUP-a | Insajder\nViše tužilaštvo: Istraga o Kontiću pokrenuta 12. septembra, nakon prijave MUP-a\nViše javno tužilaštvo u Novom Sadu saopštilo je, u odgovoru N1, da je pokrenulo istražni postupak protiv Ivana Kontića, koji je osumnjičen da je pre tri nedelje brutalno pretukao mladića u Jevrejskoj ulici u Novom Sadu, tek 12. septembra zbog krivičnog dela ubistvo u pokušaju.\nViše javno tužilaštvo u Novom Sadu / Foto: ns.vi.jt.rs\n"Više javno tužilaštvo u Novom Sadu, a nakon podnete krivične prijave od strane MUP PU Novi Sad, pokrenulo je istražni postupak protiv I. K. naredbom o sprovođenju istrage od 12. septembra 2020. godine, zbog krivičnog dela ubistvo u pokušaju iz člana 113 u vezi sa čl. 30 Krivičnog zakonika, učinjenog na štetu M. M", navodi se u odgovoru koji je potpisao zamenik javnog tužioca Zoran Jakovljević.\nTužilaštvo navodi i da je u toku "prikupljanje dokaza radi donošenja javnotužilačke odluke".\nDirektor policije Vladimir Rebić izjavio je juče da su lekari obavestili novosadsku policiju o prebijanju dvadesetosmogodišnjeg mladića 24. avgusta.\nMinistarstvo unutrašnjih poslova intenzivno traga za Ivanom Kontićem (1990) koji je osumnjičen da je, u Jevrejskoj ulici u Novom Sadu, pretukao dvadesetosmogodišnjeg mladića i tom prilikom mu naneo teške telesne povrede. MUP je objavio i fotografiju osumnjičenog i pozvao građane da se jave Policijskog upravi Novi Sad ukoliko imaju bilo kakvu informaciju.


Razvoj verbalnih sposobnosti\nKocke sa slovima, magnetne table sa slovima, slovarice i slikovnice uvode mališane u svet slova i reči. Naročito je podsticajno svakodnevno čitanje detetu, koje ne treba da prestane onda kada dete nauči da čita i samo. Čitanje je važan oblik govorno-jezičke stimulacije, a slušajući bajke, priče i pesmice dete obogaćuje rečnik i uči gramatiku mnogo lakše nego kroz suvoparna pravila i definicije.\nMozgalice, slagalice i druge logičke igre podstiču misaone procese i razvijaju kognitivne sposobnosti i veštine rešavanja problema. Odlične su za vežbanje koncentracije i istrajnosti. Igračke zahvaljujući kojima se razvija inteligencija i deca uče su i didaktičke igračke, jednostavni mehanizmi koji se sastavljaju, igre sa pitanjima i odgovorima, igre koje zahtevaju zapažanje, pamćenje i razmišljanje kao i otkrivanje zakonitosti.\nIgranje sa lutkicama detetu omogućava da se uživi u ulogu onoga ko brine o drugom, razvijajući empatiju i odgovornost i pripremajući se za ulogu roditelja koja ga očekuje u odraslom dobu.\nDeca koja brinu o svojim lukama i plišanim životinjama uče da vole druga bića, bez obrzira na to koliko se razlikuju od njih. Bebe, lutke i plišane životinje nisu namenjene samo devojčicama, jer je i za dečake važno da razijaju kod sebe ove osobine..\nSlikanje, crtanje i oblikovanje od plastelina i gline omogućavaju detetu da dvodimenzionalno i trodimenzionalno predstavlja predmete, bića ili pojave iz okruženja ili iz svoje mašte. Bojice,flomasteri, setovi perli za nizanje, graditeljski pribor i kolaž papir su igračke za podsticanje vizuelne kreativnosti, dok muzičke igračke detetu pružaju mogućnost da razvija sopstveni sluh i muzikalnost. Kreativnost podstiču i igračke koje detetu pružaju mogućnost da pronađe nove i originalne načine njihove upotrebe, uklapanja i kombinovanja.\nIgračke koje detetu pomažu da savlada svakodnevne radnje poput vezivanja i odvezivanja, zatvaranja i otvaranja, otkopčavanja i zakopčavanja čine ga samostalnijim i time povećavaju njegovo samopouzdanje. Samostalnost podstiču i igračke koje dete uče gledanju na sat, a sigurnost u novim i nepoznatim situacijama pružaju i plišane igračke za koje se deca emotivno vezuju.


Posle uzajamnih masovnih ubistava nad pripadnicima naroda Tutsi i Hutu 1994. godine, u Ruandi je uvedena zabrana spominjanja etničkih naziva. U ovom zemlji na istoku Afrike, isticanje etničkog identiteta u bilo kom obliku postala je tabu tema. Rukovodstvo u prestonici Kigaliju opravdano je proglasilo etnicitet velikim zlom kako bi u budućnosti sprečilo moguće sukobe.\n10 najšarmantnijih mesta na planeti\nŠirom sveta skrivena su spektakularna mesta za koja verovatno mislite da postoje samo u vašim snovima. Predstavljamo vam 10 gradića koji izgledaju kao filmski setovi.\n"Hodajuća šišarka": Upoznajte pangolina, jednog od najčešće krijumčarenih sisara\nU tropskim predelima Afrike i Azije živi sisar pod nazivom pangolin, u narodu poznat i kao "hodajuća šišarka". Iako predstavlja jednu od najčešće krijumčarenih životinja na svetu, o njemu se zna veoma malo.\nOvo nisu prave mačke i nisu zakoračile ka vama\nTalenat koji obara s nogu - kako drugačije opisati crteže ovog čoveka koji na prvi pogled jednostavno deluju kao da su živi?


Stevandić današnjom podrškom Stanivukoviću poslao poruku Dodiku: Rat u vladajućoj koaliciji – Banjaluka24\nMnogi su ostali zatečeni današnjom podrškom Ujedinjene Srpske prijedlogu rebalansa budžeta u Skupštini grada Banja Luka, međutim za one malo bolje upućene ovo je bio sasvim očekivan potez.\nNakon hapšenja Branimira Zeljkovića, čini se da je jedini cilj Nenada Stevandića da on ne bude sledeći i u skladu sa tim se i ponaša. Poznato je da je pokušao da izvrši pritisak na Milorada Dodika da se zauzme za Zeljkovića, međutim pritisak nije urodio plodom.\nDa stvar bude gora po Stevandića i sam je pod pritiskom Zeljkovićeve supruge i narodnog poslanika US Mirele Kajkut Zeljković, koja mu je jasno stavila do znanja da ukoliko se ne zauzme za njenog muža biće mu otkazan svaki vid podrške, a ono što je Stevandića posebno uplašilo to je upozorenje gospođe Zeljković da će progovoriti o svemu i da “kola neće da se slome” samo na Branimiru.\nUzimajući sve ovo u obzir i ofanzivu zapadne diplomatije koja je ovih dana u BiH najaktivnija od završetka rata, bilo je potpuno jasno da će Stevandić danas na skupštini grada Banja Luka pokušati svoj poslednji politički manevar i po onoj narodnoj ” ili pukovnik ili pokojnik” pokušati da se izvuče iz vrlo neugodne situacije.\nDa li će se nakon svega za Stevandića zauzeti Draško Stanivuković i garantovati mu zaštitu ostaje da se vidi.


- Ako u Oružanim snagama, koje su pravljene da bi bile multietničke, treba težiti za isticanjem vjerske pripadnosti i podvoditi to pod zaštitu ljudskih i verskih prava, onda je koncept propao. Ovo što se danas dešava izgleda previše udaljeno od onih objašnjenja koja su pratila reformu odbrane, da bi se od nekada zaraćenih strana i vojski formirale zajedničke oružane snage i umesto sistema regrutacije uveo profesionalni sastav - istakla je Cvijanovićeva.\nPrema njenim rečima, koncept Bakira Izetbegovića, koji je odlučio da od profesionalne pravi versku vojsku, naići na otpor druga dva naroda i da neće ni opstati kao profesionalne multietničke oružane snage.\n- BiH je davno trebalo demilitarizovati - poručila je Cvijanovićeva.\nOna je istakla i da svi vole da pričaju o BiH, a malo ko je želio da o njoj nešto nauči, a pogotovo analizira, ističući da su stvari u BiH nesređene u kontinuitetu, dok su problemi i nezadovoljstva akumulirani.\nOna je rekla da je okidač za aktuelnu krizu u BiH Valentin Incko, a ne Republika Srpska.\n- Koji god zakon da je nametnuo, reakcija bi bila ista. Da ne spominjem kako su fabrikovali izveštaje za Savjet bezbjednosti UN, širili lažnu sliku, optuživali Srpsku za svaki problem i nastojali na svaki mogući način izostaviti odgovornost bošnjačkih političkih partija - podsetila je predsjednik Republike.\nGovoreći o tome da li je ikada neki od tih izveštaja govorio o, primera radi, različitom tretmanu povratničke populacije u dva entiteta ili bezbjednosnim izazovima, Cvijanovićeva je istakla da nisu stigli baš time da se bave jer je zadatak bio da se što više optužuje Republika Srpska, kao i Milorad Dodik.\n- Da su hteli da se bave tim pitanjima onda bi morali napisati da u većinski srpskim povratničkim naseljima u FBiH još nema struje, vode, asfalta, niti je sistemski rešena nacionalna grupa predmeta u školama, a da u bošnjačkim povratničkim naseljima u Srpskoj ima i struje i vode i asfalta i da je nacionalna grupa predmeta u više od 20 škola uvedena još pre 15 godina - naglasila je Cvijanovićeva.\nRepublika Srpska Željka Cvijanović BiH


U pojedinim kompanijama u posljednje vrijeme došlo je do enormnog povećanja broja zaposlenih, a koje nijesu pratile odgovarajuće analize realnih potreba, kazao je ministar kapitalnih investicija Ervin Ibrahimović.\nTizer: U pojedinim kompanijama u posljednje vrijeme došlo je do enormnog povećanja broja zaposlenih, a koje nijesu pratile odgovarajuće analize realnih potreba, kazao je ministar kapitalnih investicija Ervin Ibrahimović.\n09.06.2022 - 12:06 | .\n09.06.2022 - 12:06\nOn je na sjednici Vlade kazao da je to pokazala analiza Ministarstva u vezi sa poslovanjem kompanija u državnom vlasništvu.\n„Na primjer samo u Rudniku uglja je uvećanje broja zapošljenih u odnosu na 31. Decembar 2020. Godine skoro više od 200. Dok je u Luci Bar ovo uvećanje preko 70 “, rekao je Ibrahimović.\nKazao je i da imaju informaciju da se ovakav trend nastavlja.\nMinistar odbrane Raško Konjević kazao je da su odluke katastrofalne I da se pokazalo da je u prosjeku zapošljeno 20 odsto više ljudi .\n“Sugerisao bih da se zaključkom obaveže Ministarstvo kapitalnih investicija da u hitnom roku predloži promjenu svih članova organa upravljanja u preduzećima u kojima je došlo do promjena u broju zaposlenih. Mislim da Vlada mora da pošalje poruku da će predložiti nove članove privrednih društava, u skladu sa zakonom ”, kazao je Konjević.\nMinistar Vladimir Joković kazao je da je svaka Vlada ovo radila te da treba ispitati realne potrebe za zapošljavanjem.\n“Ne možemo samo optužiti jedne, i moramo imati isti aršin za sve”, kazao je on.\nNeopravdana dinamika zapošljavanja\nIbrahimović je istakao da dinamika zapošljavanja nije opravdana realnim stanjem u državnim preduzećima.\n„Ne kažem da ne treba da zapošljavamo naše ljude kako ne bi odlazili iz zemlje, ali moramo se ponašati domaćinski. Insistiramo da nam dostave dokumentaciju i na osnovu toga kada utvrdimo kakve su bile dinamike i metode zapošljavanja mislim da onda treba da pojačamo zaključak“, rekao je Ibrahimović.\nPremijer Dritan Abazović kazao je da će se na skupštini akcionara do kraja mjeseca desiti kadrovske promjene.\n"Iskazujem punu podršku, da ako je neko radio protiv zakona treba da odgovara. Mislim da protiv nekih lica treba da se sprovode i neke druge radnje, ne bih da komentarišem o kome je riječ. Ako je sve u skladu sa Zakonom-odlično, a ako nije mora da se sankcioniše", rekao je on.\nTagovi: Vlada Crne Gore, Vladimir Joković, Raško Konjević, Ervin Ibrahimović, Luka Bar, Rudnik uglja, Državna preduzeća, sjednica vlade\nEvropska služba za suzbijanje prevara (OLAF) pitala je Upravu prihoda i carina (UPC) za deset pošiljki cigareta preko Luke Bar, navodi se u Vladinom Drugom prilogu Izvještaju Evropske komisije (EK) o Crnoj Gori za ovu godinu koji je danas usvojila Vlada, a koji se odnosi na period od 20. marta do 6. juna 2022. godine.


Vučić: Imamo velike vesti, stigle kasno sinoć | Glasnacije.rs\nKad će biti 0?\nMediji: Dečak se onesvestio pri skoku u vodu – lekari se bore za njegov život\nZa nedelju dana otkriveno 2.500 pijanih vozača u Srbiji\n“Mi smo Evropa, a ne EU”\nDRUŠTVO, EKONOMIJA, INFO, SRBIJA\nVučić: Imamo velike vesti, stigle kasno sinoć\non 14. May 2021.\nSve više zainteresovanih za zelenu energiju EPS-a 23. June 2021.\nZnate li zašto vlasnici stanova moraju da unesu JMBG u katastar? 23. June 2021.\nPočela proizvodnja u Rudnoj Glavi: Svečano otvaranje u subotu, očekuje se prisustvo Vučića 23. June 2021.\nPredsednik Srbije Aleksandar Vučić rekao je da danas imamo velike vesti.\nKako je dodao, u pitanju je najnovija procena MMF-a koja je, kaže “neverovatna za Srbiju”. Obilazeći punkt za vakcinaciju pripadnika garnizona Beograd, Vučić je poručio da je vest došla kasno sinoć. Ipak, prvobitno nije bio siguran da li sme da je saopšti.\n“Proverite da li smem da objavim te informacije”, kazao je predsednik prisutnim saradnicima.\nPrivredni rast 6 odsto\nKako je potom otkrio, MMF je promenio procene rasta za našu zemlju. Prema novim projekcijama, u ovoj godini privredni rast je 6 odsto, a u 2022. godini 4,5 odsto (prvobitno je najavljeno da će biti 3,8 odsto), dok je stopa deficita smanjena.\n“Promenili su na 6 posto. Izuzetno sam ponosan najvnovijom prognozom, koju sam dobio sinoć oko 22 ili 22.30 sati, da je MMF promenio svoje projekcije za Srbiju. Ranije su govorili da će rast iznositi 5 odsto. Evropska komisija je takođe promenila prognozu i rekla da će biti 5,3 odsto i sada je i MMF promenio na 6 odsto”, rekao je Vučić u kasarni “Dedinje”, gde je otvoren punkt za vakcinaciju pripadnika garnizona Beograd i članova njihovih porodica.\nVučić je istakao da je MMF došao na ono što je i Srbija govorila, da će rast BDP-a naše zemlje ove godine iznositi šest odsto.\n“Ja sam govorio da može i sedam odsto”, rekao je Vučić.\nKaže da je Srbija u 2020. imala minus od 0,9 odsto, po čemu smo sa Litvanijom bili najbolji u Evropi.\nJavni dug će početi da pada\nTakođe, MMF kaže da Srbija ove godine, uprkos ogromnom ulaganju u vojsku i investicione radove, neće imati javni dug veći od 60,3 odsto.\n“Važno je to što MMF kaže da Srbija neće preći 60,3 odsto javnog duga, onda će javni dug početi da pada”, rekao je predsednik.\nFinansijska pomoć vakcinisanima dala efekte\nKako je ocenio, vakcinacija, pa i finansijska pomoć koja će se pružiti vakcinisanima, ubrzaće dodatno pokretanje privrede. Naime, ukazao je da je u poslednjih šest dana, nakon najave da će oni koji se do 31. maja budu vakcinisali dobiti finansijsku podršku, uvećan broj osoba koje su primile barem prvu dozu.\n“Imamo trostruku uvećanu vakcinaciju u odnosu na prošlu nedelju. Imamo 23.000 do 24.000 novovakcinisanih dnevno, a bilo je između 8.000 i 9.000”, konstatovao je on.\nStoga je zamolio sve da se vakcinišu da, kako kaže, “možemo da počnemo da lečimo i druge bolesnike”.\nRast ekonomije 50 odsto\nSrpska ekonomija je, naglasio je, za samo nekoliko godina, uvećana za čak 50 odsto.\n“Nikada nismo imali takav rast u istoriji”, napomenuo je.\nRadiće se, dodaje, na prilivu direktnih stranih investicija, ali i jačanju domaćeg sektora, kroz garantne šeme i druge mere.\nUlaganja u vojsku\nVučić je najavio i ogromna ulaganja u Vojsku Srbije.\n“Kada je reč o prištinskoj vojsci, najavljeno je da će izdvajati godišnje 100 miliona za njihovo ministarstvo i vojsku, dok mi izdvajamo 2 milijarde, što su neuporedivi podaci”, poruičio je.\nStoga, kako kaže, ne treba da se plašimo. “Ne mogu da nas ugroze, ali je namera jasna. Naše je da čuvamo mir i stabilnost”, kaže Vučić.\nPrognoze Evropske komisije\nPodsetimo, ministar finansija Siniša Mali izjavio je juče da iz Evrope i sveta stižu veoma ohrabrujuće ekonomske prognoze za Srbiju.\nTako je Evropska komisija (EK) u svojoj prolećnoj ekonomskoj prognozi za 2021. godinu predvidela rast BDP Srbije od 5,3% za ovu godinu, što je poboljšanje za 0,5% u odnosu na jesenju projekciju.\nOn je dodao da je Republika Srbija prvi kvartal završila sa plusom od 1,2%, a da je projektovan minus od 1,3% , tako da se otvara realna ekonomska mogućnost da do kraja godine Srbija ostvari rast koji je veći od projektovanih 6%.\n“Ukoliko se to desi, bićemo još jednom među ubedljivo najuspešnijim zemljama u Evropi po stopi privrednog rasta, što je jasno i iz projekcija Evropske komisije. Srbija je započela ovu godinu snažno i ofanzivno na svim ekonomskim frontovima. Tome su značajno doprinele monetarne i fiskalne mere koje smo doneli, odnosno tri paketa podrške privredi i stanovništvu, ali i stabilni poslovni ambijent u zemlji”, rekao je Mali, a više o tome pročitajte u posebnom tekstu.


U čemu je privlačnost Vage?\nVaga je znak koji „predsedava brakom“, pa nimalo ne čudi što ulaže mnogo napora u to da se njen partner oseća nadasve eksluzivno, posebno, kao u snu.\nVaga je kraljica sna i najromantičnijih noći, ali uvek nastoji da sve svoje snove ovaploti u stvarnost.\nLepa muzika, prigušeno osvetljenje, pažljivo odabrane boje, specifične arome – sve su to pomoćni aduti Vage, koja uvek odiše šarmom, baš kao i njen planetarni vladar Venera.\nVagu u ljubavi morate poštovati i dati joj vremena za sebe. Pregoreće ukoliko uvek bude davala samo ona – imajte to na umu.\nLepota i romantika predstavljaju Vagine vrhunske prioritete – morate ih permanentno uvažavati.\nKoji su najsrećniji meseci u 2017. za nežan horoskopski znak?\nOvo su najsrećniji meseci u 2017. za najneodlučniji znak\nKoji su najsrećniji meseci u 2017. za znak koji nikad ne odustaje?\nMiki Jevremović počivaće u Aleji zaslužnih građana\nBogojavljenje u Srbiji (FOTO)\nPevačica „Lambade“ pronađena mrtva u zapaljenom automobilu! (video)\nPevačica "Lambade" pronađena mrtva u zapaljenom automobilu! (video)Najmoćnija porodica - za stolom se ponašali kao svinjeObjavljena lista najboljih pasoša na svetu: Evo gde je SrbijaBogojavljenje: u ponoć zamislite želju!Moderna bajka: Španac se zaljubio u misterioznu Srpkinju, Fejsbuk ih spojio nakon 2 danaAnketa


Putin doneo konačnu odluku: Gasovod "Turski tok" ide preko Srbije - MAPA | Vestinet.rs\nPočetna AKTUELNO\tPutin doneo konačnu odluku: Gasovod „Turski tok“ ide preko Srbije – MAPA\nKompanija „Gasprom“ će graditi krak gasovoda „Turski tok“ preko Bugarske, Srbije, Mađarske i Slovačke, što će Srbiji samo od tranzitnih taksa doneti zaradu od 50 miliona evra.\nRuska kompanija „Gasprom“ odlučila je da gasovod „Turski tok“ izgradi i kroz Bugarsku, Srbiju, Mađarsku i Slovačku, i to identičnom trasom kojom je trebalo da prođe „Južni tok„, čiju je gradnju EU stopirala 2014. pod pritiskom SAD.\nProdužetak „Turskog toka“ preko Balkana, kako prenosi ruski list Komersant, teško će moći iko da spreči, bez obzira na političke pritiske, pošto „Gasprom“ u potpunosti poštuje zakone Evropske unije. To praktično znači da će prve isporuke gasa u Bugarsku i Srbiju početi 2020. godine, čime će Srbija u potpunosti biti energetski osigurana u pogledu snabdevanja domaćinstava i privrede gasom.\nVojislav Vuletić iz Udruženja za gas kaže da su dobiti od gasovoda za Srbiju višestruke.\n– Daj bože da se to desi. Dobro je da „Turski tok“ pređe preko naše zemlje, ne samo zbog transporta preko drugih zemalja, već i što ćemo ga mi imati dovoljno za naše potrebe. Pošto „Gasprom“ kao vlasnik gasa ne može da gradi gasovod, deo kroz Bugarsku bi izgradili Bugari, dok bi ga kroz Srbiju gradila firma „Gastrans„, kako se sada zove firma „Južni tok„. Tako bismo zaposlili našu građevinsku operativu i imali dovoljno gasa za domaćinstva i za proizvodnju električne i toplotne energije.\nEvropska unija nas stalno proganja što trošimo prevelike količine uglja za proizvodnju električne energije i insistira da moramo da pređemo na gas, a ako ga budemo imali dovoljno, onda će i EU biti zadovoljna – kaže Vuletić.\nOn dodaje da iako je kapacitet „Turskog toka“ 15 milijardi kubnih metara gasa, od tranzitnih taksi Srbija će imati višemilionsku zaradu.\n– Kapacitet „Južnog toka“ bio je 63 milijarde kubika metara gasa, a ovaj je oko 15 milijardi, tako da se može očekivati zarada od oko 50 miliona evra godišnje od taksa, umesto 200 miliona, koliko bi donosio „Južni tok„. Ipak, jedna stvar je sigurna: ako prođe prva cev, može da se gradi i druga, treća i četvrta i da tako dođemo do kapaciteta „Južnog toka“ – ističe Vuletić i dodaje da Vlada Srbije s Rusijom ima ugovor za isporuku pet milijardi kubnih metara gasa godišnje.\nPodsetimo, Srbija je još u junu 2017. s „Gaspromom“ potpisala mapu puta za gasovod „Turski tok„. Ministar energetike Aleksandar Antić izjavio je da je Rusija više puta potvrdila da gradi krak „Turskog toka„.\n– Želju da se priključe na „Turski tok“ potvrdile i Mađarska i Bugarska, koje su članice Evropske unije, tako da gradnja tog gasovoda ne zavisi od naše zemlje – rekao je Antić za RTS.\nLjubinko Savić: Koristi su neprocenjive\nLjubinko Savić, stručnjak za energetiku u Privrednoj komori Srbije, ističe da su koristi od izgradnje „Turskog toka“ neprocenjive.\n– Raduje me ta vest. Prirodni gas je neophodan za region Balkana, ali i za zemlje centralne Evrope. Dugoročno, redovne i uredne isporuke gasa jedino možemo očekivati sa nalazišta iz Rusije. Srbija će imati dovoljno prirodnog gasa, otvara se mogućnost za razvoj naše industrije i izgradnju elektrana na prirodni gas. Cena električne energije iz tih elektrana biće konkurentna i sa standardnim izvorima električne energije, a energetska nezavisnost se dobija i preko gasovoda, kao i preko budućih energetskih projekata na bazi prirodnog gasa – kaže Savić i dodaje da Srbija trenutno oko 65 odsto struje dobija iz termoelektrana, dok ostatak stiže iz hidroelektrana.\n2 milijarde kubika gasa je godišnja potrošnja gasa u Srbiji\n400 kilometara dugačka je trasa „Turskog toka“ kroz Srbiju\n1,7 milijardi evra košta izgradnja deonice gasovoda kroz Srbiju\n830.000 evra trebalo bi da uloži Srbija u izgradnju gasovoda\n(Kurir.rs/ Slavica Tomčić)\nenergetikaEvropska UnijagasgasovodJužni tokRusijaSRBIJATurski tok\nCene na Kosovu „skočile u nebo“: Srbi kao u getu, situacija teška\nDnevni horoskop za petak, 23. novembar 2018. godine